Bukedde Online - Kibalama ayogedde lwaki yakyusizza bye yabadde asoose okwogera\nOwa North Korea yejjusizza ku by'okutta om...\nEYALI Pulezidenti w’ekibiina kya National Unity and Reconciliation Party (NURP) Moses Nkonge Kibalama, agamba nti yejjusa embeera gy’alimu era tamanyi bigenda mu maaso gye binaggweera.\nBino yabyogedde mu lukuηηaana lwa bannamawulire lwe yayise ku Musa Courts, mu Kampala oluvannyuma lw'okulabikako mu kkooti ku Twed Tower.\nYagambye nti, waliwo abantu bana abaamulumba mu maka ge nga balina emmundu ne ttooci era nga bano oluvannyuma lw'okumwekanga babuuka ekikomera ne badduka era wano weyasinziira okuloopa ku Poliisi e Buwambo ng'atidde nti obulamu bwe buli mu matigga.\nKibalama, ategeezezza nti oluvannyuma lw'ebyo byonna okubaawo, kwekufuna obukuumi okuva mu beebyokwerinda baatamanya kitongole kituufu mwe baali bava.\nWabula bwe yabadde alabiseeko mu kkooti enkulu ku kizimbe kya Twed Tower, ku Lwokutaano, Kibalama yategeeza nti waliwo abantu abaamukubira essimu b'alumiriza nti baali bava mu bitongole ebikuuma ddembe era nga bano be baamuyunga ku muduumizi w'amagye ga UPDF , Genero David Muhoozi.\nYagambye nti okumukubira essimu, yali ku makubo ge ng'agenda mu kyalo mu disitulikiti y'e Kayunga. "Abankubira bangamba nti baali balondoola emmotoka mwe nnali era ne bang'amba nti omukulu yali ayagala kunsisinkana obutasukka ssaawa kkumi bwentyo ne nzikiriza."\nYagambye nti ekyamuviiriddeko okukyusa ebigambo bye bye yabadde mu kkooti, kyavudde ku kuba nti ebiwandiiko ebyakolebwa yali tasoose kubisomamu era nga looya we Anthony Wameri, ensonga eno yagimutegeezaako.\nKibalama, agamba nti, gy'abadde akuumirwa yaggiddwayo era nga kati yazzeemu okusula mu maka ge, wabula nga waliyo amagye agateekedwayo okumukuuma.\nYagambye nti yejjusa okuwaayo ekibiina kye eri aba People Power, kubanga engeri gye bakitambuzaamu si yeeyo gye baali basuubira.\nEYALI Pulezidenti w'ekibiina kya\nParty (NURP) Moses Nkonge\nKibalama, agamba nti yejjusa\nembeera gy'alimu era tamanyi bigenda\nmu maaso gye binaggweera.\nBino yabyogedde mu lukuηηaana\nlwa bannamawulire lwe yayise\nku Musa Courts, mu Kampala\noluvannyuma lw'okulabikako mu\nkkooti ku Twed Tower.\nYagambye nti, waliwo abantu\nbana abaamulumba mu maka\nge nga balina emmundu ne\nttooci era nga bano oluvannyuma\nekikomera ne badduka era wano\nweyasinziira okuloopa ku Poliisi e\nBuwambo ng'atidde nti obulamu\nbwe buli mu matigga.\nKibalama, ategeezezza nti\noluvannyuma lw'ebyo byonna\nokubaawo, kwekufuna obukuumi\nokuva mu beebyokwerinda baatamanya\nkitongole kituufu mwe baali\nWabula bwe yabadde alabiseeko\nmu kkooti enkulu ku kizimbe kya\nTwed Tower, ku Lwokutaano, Kibalama\nyategeeza nti waliwo abantu\nabaamukubira essimu b'alumiriza\nnti baali bava mu bitongole\nebikuuma ddembe era nga bano\nbe baamuyunga ku muduumizi\nw'amagye ga UPDF , Genero David\nMuhoozi. Yagambye nti okumukubira\nessimu, yali ku makubo ge\nng'agenda mu kyalo mu disitulikiti\ny'e Kayunga. "Abankubira bangamba\nnti baali balondoola emmotoka\nmwe nnali era ne bang'amba nti\nomukulu yali ayagala kunsisinkana\nobutasukka ssaawa kkumi bwentyo\nYagambye nti ekyamuviiriddeko\nokukyusa ebigambo bye bye\nyabadde mu kkooti, kyavudde ku\nkuba nti ebiwandiiko ebyakolebwa\nyali tasoose kubisomamu era nga\nlooya we Anthony Wameri, ensonga\nKibalama, agamba nti, gy'abadde\nakuumirwa yaggiddwayo era nga\nkati yazzeemu okusula mu maka\nge, wabula nga waliyo amagye\nYagambye nti yejjusa okuwaayo\nekibiina kye eri aba People Power,\nkubanga engeri gye bakitambuzaamu\nsi yeeyo gye baali basuubira.\nBungereza esindise ennyonyi ezisula bbomu ezisimula empuku


Katikkiro agugumbudde abo bonna abatunda ettaka ly'olubiri lwa Mujaguzo - Radio Simba, The Best Luganda Station in the World !\nKatikkiro agugumbudde abo bonna abatunda ettaka ly’olubiri lwa Mujaguzo\nKatikkiro agugumbudde abo bonna abatunda ettaka ly’olubiri lwa Mujaguzo e Kabowa wamu naabo abakyalizimbako okukikomya mu bunambiro bwatyo nabajjukiza nti ettaka lino lya nnono.\nOkwogera bino kiddiridde okulambula embuga z’engoma enkulu mu Buganda ezisangibwa ku ttaka lino, omuli; Kawuula, Kireega, Kimoomera, ne Mujaguzo Kawulugumu, eriweza yiika 40 wabula nga ezisinga obungi zatundibwa.\nOwek Katikkiro asinzidde wano naategeeza nga enteekateeka bweziwedde ez’okuzimba bbugwe okwetooloola Olubiri lwa Mujaguzo nga kino kikoleddwa okwetangira banna kigwanyizi abaagala okubba ettaka lino.\nMinisita w’embiri, ennono, obuwangwa n’obulambuzi, Owek David Kyewalabye Male, asabye abo abaaweebwa obuvunaanyizibwa okukuuma olubiri luno okumanya omulimu ogwabaleeta kubanga tebalina bwannannyini mu kifo ekyo bubakkiriza kutunda bifo bya nnono.\nPoliisi ekutte ababba essimu z’abagenti ba Mobile Money\nKatikkiro awerekeddwako; omukubiriza w’olukiiko lwa Buganda Owek Patrick Luwagga Mugumbule, Minisita w’amawulire, Olukiiko, Kabineeti, era Omwogezi w’obwakabaka, Noah Kiyimba, abaami ba Kabaka nga bakulembeddwamu Kaggo, n’abakulembeze ku mitendera egy’enjawulo.\nBobi Wine yawangudde engule endala e South Africa\nEssomero lya Good Samaritan e Kamwokya lifunye Kabuyonjo eri ku mulembe\nKatikkiro wamu n’omukyala bawandiise ennyiriri mu Bayibuli empandiike esoose.\nOmusajja atemye abantu 4 nabattirawo\nPrevious Kansala ow’emyaka 34 y’omu ku batudde ebigezo bya S4\nNext CAO wa Disitulikiti ya Napak akwatiddwa\nAbantu abamu be beelemezza mu bwavu – Pulezidenti Museveni


Bukedde Online - Abakozi ba Bbanka Enkulu beeguza emigabo mu Global Trust Bank\nAlimbalimba abawala n'ababba bamukutte\nEngeri Musumba gye yava mu lyato n'afiira ...\nEBIPYA ebyongedde okuzuulwa akakiiko akanoonyereza ku bbanka ezaggalwa, biraga nti abakozi ba Bbanka Enkulu balina emigabo mu bbanka ya dfcu gye baaguza Global Trust Bank ne Crane Bank Ltd. Kino kyazuuliddwa akakiiko akavunaanyizibwa okulondoola ebitongole bya Gavumenti aka COSASE ku Lwokutaano.\nMichael Tusiime (Mbarara Munisipaali) yategeezezza ababaka nga bwe yabadde afunye obukakafu nti abakozi ba Bbanka Enkulu balina emigabo mu bbanka ya dfcu. Yalaze nti SACCO y'abakozi eyitibwa 'Bank of Uganda Staff Beneficiaries Scheme' yagula emigabo mu dfcu era ng'eyinza okuba y'ensonga lwaki baagiguza bbanka ya Global Trust Bank nga tebasoose kulanga. Kino kibeera kitegeeza nti, abakozi ba Bbanka Enkulu abalina okulondoola emirimu gya bbanka endala ate be beeguza bbanka ya Global Trust.\nKino aba Bbanka Enkulu baakikkirizza nti ddala kituufu, wabula nga tebaabakkirizza kwewozaako. Tumusiime era yagambye nti yabadde alina bwino alaga nti dayirekita ku lukiiko olufuzi olwa Bbanka Enkulu, Willian Kalema yali dayirekita mu bbanka ya dfcu we yagulira bbanka ya Global.\nAbabaka era baayongedde okukitegeera nti omulimu gw'enteeseganya wakati wa Bbanka Enkulu ne bbanka ya dfcu mu kugula Global Trust Bank gwetabwamu abantu ba lubatu, era ng'enteeseganya zino ne Gavana wa Bbanka yennyini teyazimanyaako. Justine Bagyenda eyali akulira okulondoola emirimu gya bbanka eyakuliramu enteeseganya yagambye nti, abakulira ebitongole bya Bbanka bangi baazirimu, wadde nga yabadde takyalina linnya ly'ajjukirako n'erimu.\nAbamu ku bantu be yasooka okwogera mu kakiiko nti beetaba mu nteeseganya kwaliko; Sofia Kironde. Kyokka ono bwe yazze mu kakiiko yeegaanye eby'okwetaba mu nteeseganya n'agamba nti yali ku ddaala lya wansi nnyo nga tasobola kwetaba mu nkiiko za kika ekyo.\nWadde nga Bagyenda alemerako nti enteeseganya abakulu bonna mu Bbanka baazimanya, kyokka bwe baamubuuzizza bye baateesanga ng'ayanjala ngalo. Ben Ssekabira omukungu wa Bbanka Enkulu naye eyeetaba mu nteeseganya yagambye nti ky'ajjukira yali ne mukama we Justine Bagyenda. Yagambye nti mu nkola ya Bbanka tebatera kuwandiika bye bateesa babikwata mu mutwe!\nAbdu Katuntu (Bugweri) ssentebe wa kakiiko yalabudde abakulira Bbanka Enkulu okukomya okuzannyisa emirimu gyabwe. "Mulina okukimanya nti ofiisi gye mulimu ya Bannayuganda era kyewuunyisa okumala gakola bintu nga bwe mwagala". Palamenti eri mu kubuuliriza ku mivuyo egyakolebwa Bbanka Enkulu mu kuggala bbanka okuli; Teefe Bank (1993), International Credit Bank Ltd (1998), Greenland Bank (1999), The Co-operative Bank (1999), National Bank of Commerce (2012), Global Trust Bank (2014) ne Crane Bank Ltd.\nEyalimbye bba nti agenze mu kyalo bamukwatidde mu bwenzi


Ekirooto kya Nebukadduneeza Ekikwata ku Bakabaka n’Obwakabaka | Ekitabo ky’Abaana\nLumu ekiro, Kabaka Nebukadduneeza yaloota ekirooto eky’entiisa. Ekirooto ekyo kyamweraliikiriza nnyo n’abulwa otulo. Yayita abasajja be abaakolanga eby’obufumu n’abagamba nti: ‘Mumbuulire amakulu g’ekirooto kye nnaloose.’ Baamugamba nti: ‘Ai kabaka, tubuulire kye waloose.’ Naye Nebukadduneeza yabagamba nti: ‘Nedda! Mmwe mumbuulire kye nnaloose, era bwe mutambuulira ŋŋenda kubatta.’ Baddamu okumugamba nti: ‘Tubuulire ekirooto kye waloose, tukubuulire amakulu gaakyo.’ Yabagamba nti: ‘Mulabika mwagala kunnimbalimba. Mumbuulire kye nnaloose!’ Baagamba kabaka nti: ‘Tewali muntu n’omu ku nsi asobola kukola ekyo ky’osaba. Ky’otugamba okukola tekisoboka.’\nNebukadduneeza yasunguwala nnyo n’alagira nti abasajja bonna abagezigezi battibwe. Mu abo abaali bagenda okuttibwa mwalimu Danyeri, Saddulaaki, Mesaki, ne Abeduneego. Danyeri yasaba kabaka abaweeyo ekiseera. Danyeri ne banne baasaba Yakuwa abayambe. Yakuwa yabayamba atya?\nOkuyitira mu kwolesebwa, Yakuwa yalaga Danyeri ekirooto kya Nebukadduneeza era n’amuyamba okutegeera amakulu gaakyo. Ku lunaku olwaddako Danyeri yagenda eri omuweereza wa kabaka n’amugamba nti: ‘Totta basajja abagezigezi. Nsobola okunnyonnyola amakulu g’ekirooto kabaka kye yaloose.’ Omuweereza wa kabaka yatwala Danyeri eri Nebukadduneeza. Danyeri yagamba kabaka nti: ‘Katonda akulaze ebiribaawo mu biseera eby’omu maaso. Kino kye kirooto kye waloose: Walabye ekibumbe ekinene; omutwe gwakyo gwabadde gwa zzaabu, ekifuba kyakyo n’emikono gyakyo nga bya ffeeza, olubuto lwakyo n’ebisambi byakyo nga bya kikomo, amagulu gaakyo nga ga kyuma, ate ebigere byakyo awamu byabadde bya kyuma ate ng’awalala bya bbumba. Ejjinja lyatemeddwa ku lusozi, ne likuba ebigere by’ekibumbe. Ekibumbe kyabetenteddwa ne kifuuka ng’ebisusunku era empewo n’ebifuuwa n’ebitwala. Ejjinja eryo lyafuuse olusozi olunene, ne lujjula ensi yonna.’\nOluvannyuma Danyeri yagamba nti: ‘Amakulu g’ekirooto kyo ge gano: Omutwe ogwa zzaabu gukiikirira obwakabaka bwo. Ffeeza akiikirira obwakabaka obujja okuddirira obubwo. Era wajja kubaawo obwakabaka obulala obulinga ekikomo, obujja okufuga ensi yonna. Obwakabaka obulibuddirira buliba bwa maanyi ng’ekyuma. N’oluvannyuma wajja kubaawo obwakabaka obujja okuba nga bweyawuddeyawuddemu, ng’ebitundu byabwo ebimu bya maanyi ng’ekyuma ate ng’ebirala binafu ng’ebbumba. Ejjinja eryafuuka olusozi olunene likiikirira Obwakabaka bwa Katonda. Obwakabaka bwa Katonda bujja kubetenta obwakabaka obwo bwonna, era bwo bujja kubeerawo emirembe n’emirembe.’\nNebukadduneeza yavunnama mu maaso ga Danyeri n’amugamba nti: ‘Katonda wo ye yakubikkulidde ekirooto kino. Tewali katonda alinga Katonda wo.’ Mu kifo ky’okutta Danyeri, Nebukadduneeza yamufuula omukulu w’abasajja bonna abagezigezi era n’amuwa okufuga essaza lyonna erya Babulooni. Olabye engeri Yakuwa gye yaddamu essaala ya Danyeri?\n“Ne bibakuŋŋaanya wamu mu kifo ekiyitibwa Amagedoni mu Lwebbulaniya.”—Okubikkulirwa 16:16\nEbibuuzo: Ani yasobozesa Danyeri okunnyonnyola amakulu g’ekirooto kya Nebukadduneeza? Ekirooto ekyo kyalina makulu ki?\nEkirooto Nebukadduneeza kye yaloota kyali kikwata ku biseera bye eby’omu maaso.\nObufuzi Kirimaanyi Danyeri Bwe Yayogerako\nLaba ekifaananyi ekinene ekyogerwako mu Danyeri essuula 2 n’engeri gye kyatuukirizibwamu.


Uganda Obubbi Bunatera okugitta Esaaneewo – ababaka\nHome Topic Uganda Obubbi Bunatera okugitta Esaaneewo\nUganda Obubbi Bunatera okugitta Esaaneewo\nHome › Forums › Ababaka Discussions for Unity and Peace › Okwekutula N ebyettaka / Land and secession › Uganda Obubbi Bunatera okugitta Esaaneewo\nTagged: Doxycycline 10mg Overseas Low Price EllBoargy\nJune 5, 2012 at 8:59 am #17249\nNga bulijjo Uganda eyimiriddewo ku bubbi. Aba Rwanyakitara balowooza bokka bebasobola okukwaata emmundu okukola ebikolobero mu Buganda naye emmundu temanyi nyiniyo. Buli gwetunulira emukuba. Okujjako nga betegese okusengeka ku ttaka lyaabwe bagende babeere ewalala. Katonda ayagala nnyo Abaganda, tujja kuwangula abalabe bonna.\nPoliisi yeeremye okuddiza Mmengo ettaka ly’e Nateete\n[attachment=2552]Awazimbibwa police e nateete.jpg[/attachment]\nSayiti awazimbibwa poliisi e Nateete.\nENKAAYANA z’ettaka lya Poliisi y’e Nateete zongedde okulinnya enkandaggo, mmengo bw’evuddeyo n’etegeeza nti tekkirizaganya na gavumenti kuzimbako poliisi kuba ettaka lya Kabaka okuggyako nga bamaze kutegeeragana.\nPoliisi yatandika okuzimba poliisi y’e Nateete empya ng’ezzaawo eyayokebwa mu kwekalakaasa okwaliwo ku by’e Bugerere nga September 11, 2009.\nOw’essaza Gideon Kisitu yaggyeyo bwino ku ttaka lino n’agamba nti ettaka lino lya Buganda ddala Ssekabaka Muteesa II, awo ye yazimbawo poliisi nga twakeefuga n’azimba n’endala e Mitala Maria nga yali tasobola kuzimba poliisi ku ttaka litali lirye n’olwekyo buli agezaako okutwala ekifo kino nga si Mmengo aba abbye kibbe.\nKatikkiro abiyingiddemu Katikkiro wa Buganda Ying. J.B Walusimbi yategeezezza nti ayingiddemu nsonga zino okuwa bwino alaga nti ettaka lino lya Kabaka era tewali muntu ateekeddwa kukolerako kintu kyonna nga takkiriziganyizza na Mmengo.\n“Tutandise okunoonyereza nga tuyita mu kitongole kya Buganda Land Board ebikwata ku ttaka lino kubanga ebyapa bya Mmengo bingi byabulankanyizibwa mu butabanguko bwa 1966,” Katikkiro bwe yategeezezza.\nMinisita avunaanyizibwa ku by’amawulire e Mmengo Mw. Peter Mayiga, agamba nti byonna ebizze bikolerwa ku ttaka biraga nti ettaka lya Buganda, poliisi eyaliwo Kabaka ye yagizimba, teyandigizimbye ku ttaka ly’atalinaako bwannannyini, ebintu bya\nBuganda bingi byatwalibwa gavumenti eya wakati mu 1966 kati bye tugezaako okubasaba naye babiremedde.\nNaye etteeka liri nti bw’ozimba ennyumba oba okukolera ekintu kyonna ku ttaka ly’omulala nga takuwadde lukusa, byonna by’okolerako bibeera bibye n’olwekyo bye bazimba bwe baba baagala bajja kubisasulira nga bapangisa kuba tebalina bwannannyini ku ttaka lino.\nOmubaka Joseph Ssewungu owa Kalungu west atuula ku kakiiko ka palamenti akakola ku nsonga z’ekitongole kya poliisi yagambye nti, akakiiko kaabwe akanoonyereza ku by’okuzimba poliisi eno, kaakizudde nti poliisi erina ekyapa ekipya kyokka nga tebalaga ngeri gye baakifunamu.\nWabula avunaanyizibwa ku by’okuzimba mu kitongole kya poliisi, Godfrey Bangirana yagambye nti okusinziira ku biwandiiko\nbye balina ettaka lino lyabwe era bajja kugenda mu maaso n’okuzimba n’asoomooza ab’e Mmengo nti bwe baba bakaayanira ettaka lino baleete obukakafu obulaga nti lyabwe.


Bukedde Online - Karungi gwe babba ku Chris Evans ayanjudde\nOmulabirizi Kityo Luwalira asabye abakkiriza...\nOmuwala ono abadde ku bunkenke era yatuuse mu kidaala ku ssaawa 11:30 ez’akawungeezi mu kwanjula okwabadde ku kyalo Kitiko ku lw’e Ntebe olupya e Kigo mu disitulikiti y’e Wakiso.\nJamila n’omusajja omupya, Fahd Kulumba gwe yayanjudde.\nOMUWALA gwe babba ku muyimbi Chris Evans assizza ekikkowe ng’omuko eyakyala ne baleeta kifaananyi awaka, atuuse mu kidaala n’awona okuswala. Bangi baabadde basiba ne ssente nti ne ku luno, omuko tagenda kujja bakomyawo kifaananyi.\nJamira Karungi eyali muninkini wa Evans, gwe baamubbako mu 2014 kyokka mu 2016 n’akyaza ekifaananyi mu bakadde ne bamuyiwako, yayanjudde bba, Fahad Kulumba akolera mu kibuga Boston mu Amerika.\nKulumba ng’agwa taata wa Karungi mu kifuba.\nOkwanjula kwabaddewo ku Lwokutaano era olwalengedde bba mu ntebe n’assa ekikkowe n’awanika n’emikono okwebaza Katonda abantu ne bamukubira obuluulu.\nEbimu ku bintu bye baaleese.\nOmukolo gwabadde munyuvu ng’ekizibu kyokka ekyabaddewo ky’aboogezi baagwo abaagukoze mu Lunyoro (ly’eggwanga lya Karungi) ng’ate abasinga ku mukolo baabadde Baganda.\nJamira yayambadde mushanana n’emperekezeze omwabadde ne Flavia Namulindwa owa Bukedde Ttivvi. Yasoose kwambala biddugavu n’azzaako ebimyufu era bwe baamukkirizza okutuulako mu ntebe ne bba, yacamuse wamma ne beeraga amapenzi olwo ng’abantu bakuba buluulu.\nKeeki eyakoleddwa. Wadde nga ku keeki baawandiiseeko Kalumba naye ye Kulumba ate nga n’erinnya ly’omuwala ye Karungi wabula baawandiise Kalungi.\nOmukolo gwatandise kikeerezi era abako ebirabo by’abakulu baabireese mu kidaala ku ssaawa 1:30 ez’ekiro olwo ku ssaawa 2:30 ez’ekiro baabadde basala keeki.\nAbazannyi b’Ebinnayuganda aba Zubair Family, Jamira mw’azannyira, baabaddewo Bbosa Sserunkuuma, Josiah akola ne Bukedde Ttivvi, Evelyn Lagu, Ann Birungi, Jane Francis, Haula Kasirye, Phiona Nalumu n’abalala.\nChris Evans bwe baamubbako omuwala ono, yakuba oluyimba ‘Nebeerera eno mu nnaku yange’ ekyawaliriza omuwala ono okudda mu luyimba luno olwali lumukoona.\nWadde nga teyali muyimbi, yakuba oluyimba lwe yatuuma Kyerondera ng’ategeeza nga bwe yali yakyawa edda Evans olwo Fahd n’amusanga nga talina amwagala.\nAbamu ku ba Zubair Family abaabaddeyo. Ku Kkono ye Evelyn Lagu.\nOmukolo gwawedde ku ssaawa 3:00 ez’ekiro abantu ne basigala kwesunga mbaga egenda okubeera ku Serena nga January 7, 2017.\nChris Evans ne Jamila bwe baali bakyali mu mukwano.


Bebe ajereze Bobi n''eryato lye: ''Nze sirina budde bwa baana bato nga Bobi''\nKamuswaga ajaguza emyaka 9 ng’alamula 5 minutes agoKamuswaga ajaguza emyaka 9 ng’alamula 5 minutes agoBasabye Minisita agobe Loodi Meeya 5 minutes agoGavumenti yeeyamye okukolagana ne Katikkiro Mayiga 5 minutes ago'Mukyala wange emiggo gy’ankuba gingobye awaka' 5 minutes agoNnamukadde aleppuka na gwa kutigaatiga bwana buto 5 minutes agoOmusuubuzi afeze owa ‘Mobile Money’ 21 hours agoLukululana egudde n'esannyalaza entambula ku Jinja Road 1 hour agoAbantu ne bannabyabufuzi beetemyemu ku kya Pulezidenti okwed... 1 hour agoMalaaya abbye Omudinka doola za Amerika 700 2 hours ago\nBebe ajereze Bobi n'eryato lye: 'Nze sirina budde bwa baana bato nga Bobi'Kampala | Aug 13, 2012\nEryato lya Bobi nga bwe lifaanana kungulu.\nOMUYIMBI Bobi Wine ayongedde okuwa bwino akwata ku lyato lye yaguze n’ayanukula abagamba nti si lirye nti boogeza butamanya na bwavu.\n“Buli muntu waddembe okwogera ky’awulira ne ky’ayagala, abagamba nti eryato si lyange sibanenya kubanga nange bwentyo bwe nayogeranga edda nga nkyali mu mbeera eyo naye ebintu bikyuka. Agamba nti eryato lye baliyita Regal Sport Yacht, yaliguze mu Amerika e Miami ekisangibwa mu ssaza ly’e Florida okuva mu kkampuni ya Regal Boats.\nAgamba nti ekirowoozo ky’okugula eryato lino yakifuna mwaka guwedde bwe baali mu Amerika ku honeymoon yaabwe ne Barbie era n’anoonyereza ebirikwatako ne kkampuni egakola.\nEryaBobi Wine ng'atudde ku lyato lye. Ekif: Josephat Sseguya\nWano ng'alaga esswaga mu lyato lye. Ekif: Josephat Sseguya\nBobi ne Barbie nga barya obulamu mu lyato lyabwe. Ekif: Josephat Sseguya\n“Nayogera n’aba Regal Boats ne mbabuulira eryato lye njagala bankolere n’ebintu bye baba bateekamu era lye bankoledde”\nEryato lino erya langi enjeru lirimu ekisenge ky’abagenyi ne ‘master’s bedroom’, effumbiro, kaabuyonjo, ekifo ky’oyinza okuyita ekisanyukirwamu omuli emizindaalo ne leediyo, tivvi, firiigi n’ebirala. Bobi agamba nti lyamumazeko akakadde ka doola kamu okuligula n’okulituusa kuno; Yaliguze doola 750,000. Emisolo mu Amerika - doola 30,000\nOkulitambuza okulituusa mu Uganda agamba lyamumazeeko obukadde bwa Uganda 175. Omusolo gwe yasasudde URA gwa bukadde 360 mu za Uganda.\n“Obulamu bwange mbutambuliza mu mbeera ya lukale y’ensonga lwaki naliraze abantu. Abagamba nti si lyange boogere nnyiniryo ate bwe wabaayo alina ky’alibanjaako aveeyo mu lwatu ayogere”.\nBarbie ng'awoomerwa effuta mu lyato. Ekif: Josephat Sseguya\nWano nga yeebase ku mazongoto eri mu lyato lino. Ekif: Josephat Sseguya Ekitundu ky'effumbiro ery'omulembe mu lyato. Ekif: Josephat Sseguya Bobi agamba nti tayinza buteewaanira ku bayimbi banne bwe bavuganya ng’aguze eryato ery’ebbeeyi kubanga bamujerega mmotoka ye ey’ekika kya Escalade bwe yavaako omupiira ne bagiyita ganyegenya.\nYagasseeko nti “Bannayuganda ate saagala balabe kino kye nkoze nga eky’amaanyi ennyo ne be kinyiizizza baleme kunyiiga nnyo kubanga abantu nga Lionel Messi ne David Beckham (abasambi b’omupiira) amaato ag’ekika kino baagavuga tebannaweza myaka gyange. Kati nzirako kuleeta nnyonyi ekika kya Helicopter”\nAyongerako nti eryato lino yaliguze nga lirye, famire ye n’emikwano era tagenda kulipangisa. Ebirala ku Bobi ne Bebe......................\nBobi aguze eryato lya bukadde 450 n'ajerega Chameleon ne Bebe Cool\nOlutalo lwa Bebe ne Bobi lusajjuse Olutalo lwa Bobi Wine ne Bebe Cool lutadde abawagizi ku bunkenke\nAbantu basazeewo eggoye ku Bebe ne Bobi\nAni yaliddde? Bobi Wine ne Bebe Cool boogedde .............................................................................................................................................................\nBebe ayogedde ku lyato lya Bobi\nBebe Cool bwe twamubuuzizza ky’ayogera ku nsonga eno, yajereze Bobi Wine nti yeewuunya okulaba omuntu eyeewaanira ku bintu ebitali bibye nti okuyimba kumulemye kati anoonya amawulire gamwogereko.\n“Nze sirina budde bwa baana bato nga Bobi, nnina bwa kukuba miziki na bwa mwana wange gwe baazaalidde mu Amerika ne mukyala wange Zuena. Tewali atakimanyi nti eryato Bobi lye yeewanyisa si lirye. Nnyini lyo tumumanyi, okwo yeekubisirizaako bifaananyi kati asiba bantu kiwaani. Akaato ke tukamanyi kakadde era tekasussa na bukadde 16 kanaatera na kuvaako bbampa egwe mu mazzi nga mmotoka ye,” Bebe cool bwe yagambye.\nBobi ne Barbie nga bawujjaddemu mu lyato lyabwe. Bobi ng'agalaamiriza ku buliri Bobi ne Barbie mu lyato\nBobi ne Barbie nga banyumirwa obulamu mu lyato. Ebif byonna Josephat Sseguya\nBobi tetumubanja - URA\nMu kwongera okukakasa oba ddala eryato lino lya Bobi era nga yalisasulidde n’omusolo, twayogedde n’omu ku bakungu mu kitongole kya URA avunaanyizibwa ku kukung’aanya emisolo gy’omunda mu ggwanga.\nYasoose kutegeezezza nga mu mateeka bwe kitakkirizibwa kwasanguza byama bya muwi wa musolo kyokka oluvannyuma yategeezezza nti okusinzira ku biwandiiko byabwe, Bobi tewali kye bamubanja era y’omu ku Bannayuganda abasasuzi b’omusolo abalungi ng’alina n’ebintu bingi by’asasulira omusolo.


Bukedde Online - Engeri Bobi Wine gye yatadde abadigize ku bunkenke mu kivvulu kya Maddoxx\nEngeri Bobi Wine gye yatadde abadigize ku bunkenke mu kivvulu kya Maddoxx ku Sheraton Hotel mu Kampala\nEngeri Bobi Wine gye yatadde abadigize ku bunkenke mu kivvulu kya Maddoxx ku Sheraton Hotel mu Kampala ku Sheraton Hotel mu Kampala.\nBwe yalinnye ku siteegi nga tebategedde wakati mu kusattira ne baggyako ebyuma.\nBobi yabadde omu ku bantu abangi abeeyiye mu kivvulu kya Maddox ekyabadde mu bimuli bya wooteeri ya Sheraton okumuwagira.\nYazze obudde bugenze era yatuukidde mu VIP gye yasoose okutuula ne Nubian Lee wamu ne mwannyina mukyala wa Maddoxx.\nBakira buli luyimba Maddox lw'asulamu nga Bobi ne banne basituka okuzina kyokka Maddoxx olwalangiridde nti "kambayimbiremu olusemba tuve wano", Bobi Wine ne banne ne boolekera siteegi era ono abategesi bamwekangidde waggulu.\nYe Maddoxx eyabadde omusanyufu okumulabako yamugudde mu kifuba n'amukuba akaama n'oluvannyuma n'amuwa akazindaalo kyokka ab'ebyuma baamukoze akakodyo ne baggyako eddoboozi ly'akazindaalo.\nMu kiseera kino Bobi ku siteegi yabadde ne Nubian Lee, Omulangira Ssuuna ne Henry Tigan nga bayimba oluyimba lwa Maddoxx olwa Namagembe kyokka ng'ebigambo bya Bobi tebyatuuka Maddox kwe kumuwa akazindaalo akalala. Ab'ebyuma baalabye embeera etabuse kwe kuggyako ebyuma.\nAmangu ddala ng'ekivvulu kiwedde abategesi baalabiddwaako mu kafubo nga beewuunaganya.\nAbamu baabadde beebuuza eyamuleese ku siteegi okubaleetera ebizibu ate abalala nga bwe bamuwolereza nti kati awo akoze kibi ki ate abalala nti tetumanyi ky'abadde agenda kwogera ate abeebyokwerinda nti baamugaana ku siteegi ng'alina kusooka kufuna lukusa.\nYe Maddoxx Ssematimba yakubye omuziki n'akakasa abantu nti akyali wa mutawaana. Yabakubye emiziki egy'okumukumu egyabafuukudde ne basituka ne bazina nga bwe bamukubira emizira n'okumuwaana nti ddala ‘Legend' nga bwe yeeyita.\nEkivvulu kino kyetabiddwaako n'akulira Vision Group, Robert Kabushenga. Vision Group yataddemu ssente.\nEnkumbi ekaddiye ngikola ntya?\nLaba ekyabadde ku kabaga k'abavubuka ba Buganda nga Bobi Wine abakuba omuziki


Yeremiya 52 | Bayibuli ey'Oku Mukutu Gwaffe Ogwa Intaneeti | New World Translation\nZeddeekiya ajeemera Babulooni (1-3)\nNebukadduneeza azingiza Yerusaalemi (4-11)\nEkibuga ne yeekaalu bizikirizibwa (12-23)\nAbantu batwalibwa mu buwaŋŋanguse e Babulooni (24-30)\nYekoyakini ateebwa okuva mu kkomera (31-34)\n52 Zeddeekiya+ yatandika okufuga nga kabaka ng’alina emyaka 21, era yafugira emyaka 11 mu Yerusaalemi. Nnyina yali ayitibwa Kamutali+ muwala wa Yeremiya ow’e Libuna. 2 Yeeyongera okukola ebintu ebibi mu maaso ga Yakuwa, nga byonna bwe byali Yekoyakimu bye yakola.+ 3 Ebyo byonna byatuuka ku Yerusaalemi ne ku Yuda olw’obusungu bwa Yakuwa, okutuusa lwe yabagoba mu maaso ge.+ Ate era Zeddeekiya yajeemera kabaka wa Babulooni.+ 4 Mu mwaka ogw’omwenda ogw’obufuzi bwa Zeddeekiya, mu mwezi ogw’ekkumi, ku lunaku olw’ekkumi, Kabaka Nebukadduneeza* owa Babulooni yagenda n’eggye lye lyonna okulumba Yerusaalemi. Baasiisira okukirwanyisa era ne bakizimbako ekigo.+ 5 Ekibuga kyazingizibwa okutuusa mu mwaka ogw’ekkumi n’ogumu ogw’obufuzi bwa Kabaka Zeddeekiya. 6 Mu mwezi ogw’okuna, ku lunaku olw’omwenda,+ enjala yali ya maanyi nnyo mu kibuga, era abantu ab’omu nsi tebaalina mmere.+ 7 Awo bbugwe w’ekibuga n’akubibwamu ekituli; Abakaludaaya bwe baali nga bazingizza ekibuga, abasirikale bonna baakiddukamu ekiro nga bayita mu mulyango ogwali wakati w’ebisenge ebibiri okumpi n’ennimiro ya kabaka; baakwata ekkubo erigenda mu Alaba.+ 8 Naye eggye ly’Abakaludaaya lyawondera Kabaka Zeddeekiya,+ era ne limusanga mu ddungu lya Yeriko, era eggye lye lyonna ne limwabulira ne lisaasaana. 9 Ne bakwata Kabaka Zeddeekiya ne bamutwala eri kabaka wa Babulooni e Libula mu kitundu ky’e Kamasi, n’amusalira omusango. 10 Ate era kabaka wa Babulooni n’atta batabani ba Zeddeekiya nga Zeddeekiya alaba, era n’attira awo e Libula abakungu b’omu Yuda bonna. 11 Awo kabaka wa Babulooni n’aggyamu Zeddeekiya amaaso,+ n’amusiba empingu ez’ekikomo ne bamutwala e Babulooni ne bamusibira mu kkomera okutuusa lwe yafa. 12 Mu mwezi ogw’okutaano, ku lunaku olw’ekkumi, nga gwe gwali omwaka ogw’ekkumi n’omwenda ogw’obufuzi bwa Kabaka Nebukadduneeza* kabaka wa Babulooni, Nebuzaladaani eyali akulira abakuumi, era eyali omuweereza wa kabaka wa Babulooni, yagenda e Yerusaalemi.+ 13 Yayokya ennyumba ya Yakuwa,+ n’ennyumba ya* kabaka, n’amayumba gonna ag’omu Yerusaalemi; buli nnyumba ennene yagyokya omuliro. 14 Ate era eggye ly’Abakaludaaya lyonna eryali n’omukulu w’abakuumi lyamenya bbugwe wa Yerusaalemi.+ 15 Nebuzaladaani omukulu w’abakuumi yatwala mu buwaŋŋanguse abamu ku bantu abanaku abaali basigadde mu kibuga. Ate era yatwala n’abaali bakyuse ne beegatta ku kabaka wa Babulooni awamu n’abakugu mu mirimu egy’emikono abaali basigaddewo.+ 16 Naye abamu ku bantu abaali basingayo okuba abaavu mu nsi Nebuzaladaani omukulu w’abakuumi yabalekamu okukolanga mu nnimiro ez’emizabbibu n’okukolanga emirimu egy’obuwaze.+ 17 Abakaludaaya baamenyaamenya empagi ez’ekikomo+ ezaali mu nnyumba ya Yakuwa n’ebigaali+ ne ttanka ey’ekikomo*+ ebyali mu nnyumba ya Yakuwa, era ne batwala n’ekikomo kyonna e Babulooni.+ 18 Ate era baatwala n’ebiyoolerwamu evvu, ebitiiyo, ebizikiza omuliro, ebbakuli,+ ebikopo,+ n’ebintu ebirala byonna eby’ekikomo ebyakozesebwanga mu buweereza mu yeekaalu. 19 Omukulu w’abakuumi yatwala ebbenseni,+ ebiyoolerwamu olunyata, ebbakuli, ebiyoolerwamu evvu, ebikondo by’ettaala,+ ebikopo, n’ebbakuli eza ssaddaaka, ebyali ebya zzaabu ne ffeeza.+ 20 Ekikomo eky’akozesebwa ku bintu bino byonna Kabaka Sulemaani bye yakolera ennyumba ya Yakuwa: empagi ebbiri, ttanka,* ente ennume 12 ez’ekikomo+ ezaali wansi wa ttanka, n’ebigaali, kyali kingi nnyo nga tekiyinza na kupimibwa. 21 Buli mpagi yali ya mikono* 18 obuwanvu, era omuguwa ogupima ogw’emikono 12 gwali gusobola okugyetooloola;+ obugazi bwayo bwali bwenkanankana obugazi bw’engalo* nnya, era yalimu omuwulenge. 22 Omutwe gw’empagi emu gwali gwa kikomo era gwali emikono etaano obugulumivu;+ omutwe gwali gwetooloddwa obutimba n’enkomamawanga nga byonna bya kikomo. Empagi ey’okubiri yali egifaanana, era n’enkomamawanga zaali bwe zityo. 23 Obuntu obulinga enkomamawanga obwali bwetoolodde omutwe gwayo bwali 96; bwonna awamu okwetooloola akatimba bwali 100.+ 24 Omukulu w’abakuumi yatwala ne Seraya+ eyali kabona omukulu, Zeffaniya+ kabona eyali amuddirira, n’abakuumi abasatu ab’oku mulyango.+ 25 Mu kibuga yaggyamu omukungu omu ow’omu lubiri eyali akulira abasirikale, banne ba kabaka ab’oku lusegere musanvu abaasangibwa mu kibuga, omuwandiisi ow’omukulu w’eggye eyakunganga abantu, era n’abasajja 60 ku bantu aba bulijjo ab’omu nsi abaali bakyali mu kibuga. 26 Nebuzaladaani omukulu w’abakuumi yabatwala eri kabaka wa Babulooni e Libula. 27 Kabaka wa Babulooni yabattira e Libula+ mu kitundu ky’e Kamasi. Bwe batyo abantu b’omu Yuda ne baggibwa mu nsi yaabwe ne batwalibwa mu buwaŋŋanguse.+ 28 Bano be bantu Nebukadduneeza* be yatwala mu buwaŋŋanguse: mu mwaka ogw’omusanvu, Abayudaaya 3,023.+ 29 Mu mwaka ogw’ekkumi n’omunaana ogw’obufuzi bwa Nebukadduneeza,*+ abantu 832 baggibwa mu Yerusaalemi. 30 Mu mwaka ogw’abiri mu esatu ogw’obufuzi bwa Nebukadduneeza,* Nebuzaladaani eyali akulira abakuumi yatwala Abayudaaya mu buwaŋŋanguse, abantu 745.+ Abantu abaatwalibwa mu buwaŋŋanguse bonna awamu baali abantu 4,600. 31 Mu mwaka ogw’asatu mu omusanvu nga Yekoyakini+ kabaka wa Yuda ali mu buwaŋŋanguse, mu mwezi ogw’ekkumi n’ebiri, ku lunaku olw’abiri mu ettaano, Kabaka Eviru-merodaaki owa Babulooni yasumulula* Kabaka Yekoyakini owa Yuda n’amuggya mu kkomera.+ Ekyo kyaliwo mu mwaka gwe yafuukiramu kabaka. 32 Eviru-merodaaki yayogera ne Yekoyakini mu ngeri ey’ekisa, n’agulumiza entebe ye ey’obwakabaka okusinga entebe za bakabaka abalala abaali naye mu Babulooni. 33 Yekoyakini yaggyamu ebyambalo bye eby’ekkomera, n’aliiranga emmere mu maaso ga kabaka obulamu bwe bwonna. 34 Yaweebwanga omugabo gw’emmere okuva eri kabaka wa Babulooni buli lunaku, obulamu bwe bwonna, okutuusa lwe yafa.\n^ Laba obugambo obuli wansi ku Yer 21:2.\n^ Oba, “n’olubiri lwa.”\n^ Obut., “Ennyanja ey’ekikomo.”\n^ Obut., “Ennyanja.”\n^ Obugazi bw’engalo bwali sentimita 1.85 (inci 0.73). Laba Ebyong. B14.\n^ Obut., “yayimusa omutwe gwa.”


Bukedde Online - Bannabyamizannyo tuleme kusuula nnanga ku corona\nArsenal ewera kusirisa jjoogo lya Southampton\nLIIGI z’emizannyo zigenda ziddamu okukwajja era kiraabu nnyingi kati zitendekebwa. Empaka z’Amasaza zo mwattu zaagondedde bulungi amateeka g’ebyobulamu. Ttiimu zaabadde mu nkambi ate nga zasaoose kukeberebwa.\nWaliwo n'abatendesi abaafuumuddwa lwa kwemulula ne bagenda okutendeka kiraabu za ‘Super'. Baabadde bakomawo mu nkambi ne bagaanibwa lwa kujeemera mateeka.\nNaye ate zo kiraabu mu liigi z'eggwanga teziri mu nkambi! Abazannyi, abakungu ne baddiifiri bava mu maka gaabwe. Twalabye aba kiraabu ezimu nga bafunye corona. Ebyava mu kubakebera baabibawa baakamala okuzannya kiraabu endala. Tetumanyi bameka be baawereba olumbulege!\nNali ku lutimbe, ne ndaba abawagizi nga bali mu miti n'obugulumu obuliraanye ekisaawe ky'e Bugembe. Amateeka g'ebyobulamu gaali gasuuliddwa muguluka. Kati simanyi oba abaddukanya emizannyo bamativu nti tebatadde bulamu bwa bazannyi, abawagizi n'abakungu mu matigga!\nAte nnina okweraliikirira nti amateeka bwe tugakwata ennyo, tujja kwetaaga ssente nnyingi. Era bwe tugalemerako, kiraabu nnyingi zijja kufuuka lukebe.\nKwe kugamba tuli mu mbeera ya ssemusota guli mu ntamu! Kye tuba tunyiikirira, kwe kwekebeza tulabe ng'abalwadde baawulwa ne bajjanjabwa. Era tufune basiponsa b'okwekebeza n'obujjanjabi eri abazannyi, kuba kiraabu zijja kukaluubirizibwa okufuna ensimbi ezeetaagisa.\natamale@newvision.co.ug 0772 419 501\ntuleme kusuula nnanga ku corona


Bukedde Online - Ebintu bya bukadde biyidde ku katale e Kibuye\nEbintu bya bukadde biyidde ku katale e Kibuye\nOmusawo wâ€™oku siteegi yâ€™abakyala e Kaz...\nAdded 26th April 2011\nEmmotoka nnya, sipeeya wa mmotoka, embaawo, amaduuka abiri (2), obuduuka bwa sooda ne kalonda omulala nâ€™ebirabo byâ€™emmere ebiwerako bye byasirikkidde mu muliro ogwakutte ku ssaawa musanvu ezâ€™ekiro ekyakeesezza Olwokubiri.\nAbasuubuzi bangi baabadde mu bikujjuko bya Easter Mond\nAbasuubuzi bangi baabadde mu bikujjuko bya Easter Monday era nâ€™abaabaddewo okuguzikiza nga bwe bayita poliisi, baabadde batono. Poliisi yayanguye nâ€™ekkakkanya omuliro ne gulema kusaasaana nnyo naddala okutuuka ku ssundiro lyâ€™amafuta eririraanyeewo.\nAbamu ku baasinze okufiirwa emmaali be basuubuzi bâ€™embaawo, amaduuka naddala erya Hajji Bakkiddaawo ne mukyala we Namayanja eyakazibwako erya Maama Meddie, aba Kibuye Motor Service Garage nga muno mwe mwabadde mmotoka nnya ezaayidde ssaako yingini za mmotoka nâ€™ebyuma bya sipeeya ebirala bingi ebibalirirwa mu bukadde nâ€™obukadde bwa ssente.\nPeter Lubega, ngâ€™akola mu garagi eyo, yategeezezza nga bwe yafiiriddwa 200,000/- ze yabadde aleseemu ne sipeeya mungi wabula nti okusinziira ku kunoonyereza kwabwe, aba wooteeri emu ezâ€™ebiwempe baalese sigiri ngâ€™eriko amanda agaakutte ebintu omuliro ne gusaasaana.\nMunne Charles Ssemwanga owâ€™e Makindye nga naye akolera mu garagi eno yategeezezza nga bwe yabadde aleseemu 300,000/- nâ€™ebyuma bye byonna.\nLawrence Kabuye owâ€™e Makindye Jjuuko zooni makanika, Max Kivumbi ne Patrick Bugembe bagamba nti yingini nga 10 ze zaayidde, firiigi nnya, ekibanda kyâ€™embaawo, wooteeri, ebyuma byonna ebyabadde mu sitoowa za garagi ne kalonda omulala.\nMaama Meddie yategeezezza nti edduuka lye libadde litunda sipeya nga mupya gwe yabaliriddemu obukadde 36.\nOmusajja yantulugunya n'antamya eddya\nOmusajja yandekera omwana omulwadde\nEyagenda okusaba omulimu n'afunayo omukazi alaze empagi ttaano kwebatambulizza obufumbo


Ebizuuse ku babbi be battidde e Mutundwe\nOwa LDU akubye kamanda we amasasi\nAba Akena balemedde ku Kanyamunyu\nLaba akayisanyo akabaddewo mu kibuga ng'abasaabaza...\nOkunnyikiza obuntubulamu kyakutaasa obutonde...\nTONNY Mukisa ow’e Garuga olwamala okuggala ennyumba ye n’ayingira nga tannaba kukuba pulasita. Yali akooye landiroodi okumukonkona buli lunaku n’okumulangira obwavu. Wadde yali asula bubi kyokka nga musanyufu ku mutima olw’okusula mu nnyumba gye yeezimbidde ng’awonye n’obunkenke bw’okunoonya ssente za landiroodi eza buli mwezi.\nAgamba nti mu mwaka gumu yali amaze okukung’aanya ssente z’okukuba pulasita kyokka ebbanga lye yamala ng’asula mu nnyumba etaliimu pulasita, agigeraageranya ku ffumbiro omutaggwa mukka.\nMukisa agamba nti buli kiseera ennyumba ebeera erumira. Olaba n’amasuuka ogenda okugayingira nga galimu ettaka era kumpi buli luvannyuma lwa ssaawa bbiri olina okuzuukuka n’ogakunkumulako ettaka. Ye bw’oba olina bbebi, ayinza okulya ettaka n’olowooza nti alya keeki n’ekiddako kulwala.\nMukisa bwalojja ennaku gye yayitamu olw’okusula mu nnyumba omutali pulasita. Jjukira okuzimba ennyumba kye kirooto kya buli muntu naddala ali mu bupangisa kyokka okuzimba ennyumba kubeera nga mwana akula anti buli mutendera gubeerako ebigobererwa.\nKati bw’ositula ennyumba n’ogikomerera n’ogiggala ekiba kiddako kuba kukuba pulasita. Kyokka kino tekikugaana kuyingira nnyumba yo ne weebaka bw’oba ozitoowereddwa.\nlPulasita akalabula oba ow’ekipande akubwa wabweru w’ennyumba kyokka ng’omuntu waddembe okukozesa omuwewevu munda n’ebweru.\nBy’olina okukola okulwanyisa ebiku\nOwa LDU akubye kamanda we amasasi...\nOMUSERIKALE wa LDU yakubye mukama we amasasi agaamuttiddewo bwe baabadde mu kikwekweto okufuuza abanywi b’enjaga...\nAba Akena balemedde ku Kanyamunyu...\nABOOLUGANDA lw’omugenzi Kenneth Akena agambibwa okuttibwa Mathew Kanyamunyu balemedde ku musango gw’omuntu waabwe...\nEnsonga lwaki olina okugula amangu...\nEBBUGUMU lya Ssekukkulu lyeyongedde okusituka mu Bannakampala, abagula ebintu bwe batandise okujjula mu maduuka...


Bukedde Online - Okutta Nagirinya: Bambega Project Officer ate bwe waayitawo\nOkutta Nagirinya: Bambega Project Officer ate bwe waayitawo\nAbabaka balemeseddwa okuyingira zi ‘Safe...\nOMUYIGGO gw’eyapangisa abaatemudde Maria Nagirinya, bambega bagutunuulizza abamu ku bakozi b’ekitongole omugenzi gy’abadde akolera.\nNagirinya yawambiddwa ne ddereeva we Ssaalongo Ronald Kitayimbwa nga August 28, oluvannyuma emirambo gyabwe ne gisangibwa e Nama - Mukono.\nNagirinya abadde n’ekifo eky’amaanyi ekya Project Manager mu kitongole kya Community Integrated Development Initiative (CIDI) e Muyenga.\nKu Ssande, abeebyokwerinda abaakulemebddwa abamagye ba CMI baakutte abagambibwa okutemula Nagirinya be baazinduukirizza e Nateete mu kifo kya Mabiito.\nAbaakwatiddwa kuliko; Hussain Kasolo eyakazibwako erya Arsenal.\nOno yalabikira ku katambi ng’avuga emmotoka ya Nagirinya oluvannyuma lw’okumutta.\nAbalala ye Johnson Lubega ne Hussein Kisekka. Abatemu balumiriza nti okutemula Nagirinya baabadde ku mulimu.\nWaliwo eyabapangisa n’abasasula ssente okumukolera omulimu. Bo ku lwabwe tebalina nsonga yandibasizza Nagirinya.\nBambega baategeezezza nti bagaziyizza okubuuliriza ne bakutunuza mu kitongole Nagirinya gy’abadde akolera.\nRose Mwambazi, Senior Programs Manager Water & Sanitation mu kitongole Nagirinya gy’abadde akolera (CIDI) yategeezezza Bukedde nti Nagirinya yagendayo nga muyizi eyali asindikiddwa okubangulwa mu nkola y’emirimu (intern) emyaka munaana egiyise.\nOluvannyuma yafuuka Assistant Project Officer ate bwe waayitawo ebbanga n’afuuka Project Officer.\nBwe yava awo n’alinnyisibwa n’afuuka Assistant Project Manager ate mu February 2019 n’alya ekya Project Manager avunaanyizibwa avunaanyizibwa ku mazzi n’obyonjo mu Munisipaali y’e Nakawa.\nAbanoonyereza baakizudde nti, okuva ku kifo kya Assistant Project Manager okutuuka ku Project Manager, waliwo abantu abazze bagobwa ku mirimu gyabwe oluvannyuma lw’okubazuulamu ebituli.\nAte Jane Ndibazza, maama wa Nagirinya omuto ku Mmande nga September 2, 2019 yategeezezza Bukedde nti muwala we yamubuulirako nti ku mulimu eriyo embeera eteri nnungi era yali asaba Katonda amuwe omulimu omulala kubanga yali atuuse ku ssa “ly’obutamalaako”.\nOkunoonyereza ku bakozi ba CIDI, bambega baagambye nti si kwa kwenkomeredde ne bategeeza nti, balina ebintu bingi bye banoonyerezaako okuzuula eyagula omutemu omutuufu.\nENGERI ABATEMU GYE BAALUKA OLUKWE;\nKasolo eyakwatiddwa yagambye nti ye ne banne bwe baakoze misoni y’okutta Nagirinya, baafuuka baamukwano bwe baasisinkana mu kkomera e Luzira.\nKasolo ne banne abalala, baabasiba mu 2013 ku musango gw’okutta omukazi wa Mobile Money e Nateete ne bamunyagako ssente.\nYagambye Abeebyokwerinda nti, mu kkomera gye baakwataganira ne munnaabwe omulala amanyiddwa nga Baros gwe baabadde naye mu kutta Nagirinya (tannakwatibwa). Baros naye yali yasibwa ku misango gy’obubbi.\nBonna baayimbuddwa lumu mu July omwaka guno ne baddayo e Nateete gye baasanze bannaabwe ne batandikira we baakoma.\nOkutemula Nagirinya ne Kitayimbwa, gwe gumu ku mirimu gya baasookeddeko nga bavudde e Luzira.\nKasolo yannyonnyodde abaserikale nti Baros ye yaleeta omulimu gw’okuwamba n’okutta Nagirinya n’agamba nti Kitayimbwa baali tebalina kye bamwagalako kyokka engeri gye yali ne Nagirinya mu mmotoka, beesanga nga tebalina kya kumukolera okuggyako okumutta.\nBEEYAMBISA EKIBUNDU EKIKOLERERE\nBaros bwe yabasomera ddiiru, abatemu baatuuza olukiiko ne bateesa ku ngeri y’okutemula Nagirinya.\nBakkaanya nga bwe baalina okumutta ekiro, kyokka ne bakizuula nga mu mmotoka abeeramu n’omusajja omulala (Kitayimbwa) ate nga bagivuga beesibiddemu.\nMunnaabwe yaleeta amagezi, emmotoka bagikube ekiyinja ku ndabirwamu eyiikemu babasikeyo ku mpaka wabula ne bakitya nti bwe bakozesa ekiyinja, ddereeva yali ajja kusimbula abaddukeko.\nBaayiiya emmotoka okugitega emisumaali ne bakizuula nti waali wajja kubawo ensasagge ya maanyi kwe kukomekkereza nga basazeewo okweyambisa emmundu.\nBakkaanya banoonye omuserikale w’emmundu gwe banaakozesa. Kyokka oluvannyuma ne bakivaako kubanga Baros yali abagambye nti omugagga abawadde 1,500,000/- zokka.\nKwe kusalawo okugula emmundu y’okuzannyisa “toy gun”(eringa mmundu kyokka nga tevaamu masasi).\nBaasalawo okuzingiza emmotoka ya Nagirinya ku geeti eyingira ewuwe nga talina waddukira. Era misoni baalina okugikola mu bwangu okwewala okubasanga kubanga tebalina ntambula yaabwe.\nBaalina kukozesa mmotoka ya Nagirinya. Mu kuwamba Nagirinya ne Kitayimbwa, omutemu yakozesa emmundu enkolerere n’ayitira ku luggi lwa ddereeva n’amusongamu “emmundu” n’amulagira aggulewo mangu.\nKitayimbwa yafuluma awanise emikono ne bamukubirawo jjeeke y’emmotoka ku mutwe n’afiirawo.\nTekyategeerekese oba jjeeke abatemu bajja nayo, oba baakozesa obwangu ne bagiggya mu mmotoka ya Nagirinya.\nOmutemu omulala yaboggolera Nagirinya obutalekaana oba si ekyo bamukube essasi. Nagirinya yagondera ebiragiro ne bamuzza mu mutto emabega.\nBaasitula omulambo gwa Kitayimbwa ne bagussa mu bbuutu ne bavuga. Kasolo ye yavuga emmotoka ate Johnson Lubega ne Baros ne batuula emabega nga bakutte Nagirinya. Nagirinya yagenda alwana ng’alaajana baleme kumutta.\nEmmotoka baagivuga badda Nateete, gye baasanga emmotoka endala Prado egambibwa okubaweebwa omugagga eyabapangisa.\nNagirinya baamussa mu mmotoka eno n’omulambo gwa Kitayimbwa.\nKasolo yavuga emmotoka ya Nagirinya n’agenda e Kireka okusisinkana omu ku baakulira ddiiru. Eno gye yava okudda e Nateeete mu Kitooro we yasuula emmotoka ya Nagirinya.\nEbyaviiriddeko Kitatta okukulukusa amaziga mu kkooti


NZE Josephine Nanteza mbeera Kanyanda mu disitulikiti y’e Luweero. Twasisinkana ne baze mu 2010 e Kanyandalu ku kyalo gye nzaalwa. We nnamufunira, twali twakaawukana ne taata w’abaana bange eyasooka.\nBaze yalina ku ssente era yateranga okujja ku kyalo kyaffe ng’alinako abapakasi abamulimira kuba yalina ettaka nga ddene era eno gye twalabaganira n’ankwana ne nzikiriza. Twatandika okubeera ffembi mu maka ge ge yali yazimba ku kyalo okwo n’abaana bange be nnali nzadde mu musajja eyasooka.\nNnali mukyala mukozi era kino kyawaliriza baze okumpa ekibanja ne ntandika okulima n’okulunda ekyayongera ku nfuna yaffe. Mu ntandikwa ebintu byali bitambula bulungi era nga tukolera wamu nga tulima n’okulunda.\nBaze yalaba abaana bange banyiikivu mu kulima ebintu bye twaggyangamu ssente, kwe kusalawo okubatwala ku ssomero nga twakamala emyaka ebiri nga tuli mu mukwano. Wakati mu mukwano gwe twalina, baze yansaba muzaalireyo ku mwana ne nzikiriza. Twagezaako buli kimu naye omwana n’agaana. Kino saakitwala ng’ekikulu engeri ffembi gye twalina abaana baffe we twesisinkanira.\nTwagenda mu maaso n’obufumbo bwaffe okukkakkana nga tuli mu myaka 10. Ng’omwana wange omuwala amaze okutuula S4, baze yansaba omwana amutwale e Kampala amuteeke mu kisulo ng’asoma ebyemikono ne nzikkiriza n’amutwala. Nga wayise ebbanga, omwana yamuggya mu kisulo nga tambuulidde era nabiwulirira mu hhambo.\nBwe namubuuza yantegeeza nga bw’atakyalina ssente za kisulo wabula alina amaka e Kampala gy’agenda okuva ng’agenda okusoma. Kino saakifaako kuba oli yali yafuuka kitaawe.\nWabula oluvannyuma waliwo abaali bava e Kampala ne bandeetera olugambo nga baze bwe baali beeyagala ne muwala wange. Bino nabiwakanya nga ndabira ddala bano baagala kutwawula ne baze. Wabula nasigala simatidde kwe kusalawo okunoonyereza era nagenda okuwulira nti muwala wange ali lubuto, kwe kubuuza baze oba yali akimanyiiko. Yanziramu nti kabi ki mwekyo? Natumya omwana ajje ambuulire nnannyini lubuto naye n’agaana okujja.\nNga wayise ebbanga, baze yantumira omubaka eyantegeeza nga baze bwe yali ahhambye nti musonyiwe yazadde omwana ebbali era nga yamuzadde mu muwala wange. Bannange katono nfe ennaku. Okuva olwo, baze n’essimu yaziggyako kubanga nnali njagala bye yatuma abinneebuulire.\nWabula nga wayise ebbanga, baze yajja ne ffamire ye ne muwala wange n’omwana gwe yamuzaalamu nga bamuleese okumubatiza. Akeetalo kaali ka maanyi awaka wabula nagenda okwetegereza nga muwala wange ava mu mmotoka ng’asitudde omwana we ng’essanyu libula okumutta.\nOlwalaba bino saalinda biddako, nakwatamu byange ne nfuluma amaka kuba bali bandetedde muggya wange gwe nnali sisobola kugumiiikiriza. Okumanya omwana wange yanjooga, yansindikiranga obutambi ng’ali ne baze n’omwana waabwe nga bw’agamba nga bwe yafuna omusajja ow’ebirooto bye.\nEkinnuma ye baze okunziggyako byonna bye twakola ffenna n’abikwasa omugole nga sikkirizibwa wadde okuyunjaayo ettooke


ASWADDE! Frank Gashumba akiguddeko, wuuno omukyala abikudde ebyama bye eby'omu kisenge, alaze lwaki aluddewo okuwasa - Galaxy FM 100.2\nRitah Kaggwa, nkubakyeyo abeera e Bungereza atabukidde Frank Gashumba owa Sisimuka Uganda ku nsonga za Rema Namakula okwawukana ne bba Eddy Kenzo.\nOluvanyuma lwa Kenzo ne Rema okwawukana, abantu bangi boogedde ku bufumbo bwabwe omuli ne Gashumba.\nWabula Ritah Kaggwa agamba nti Gashumba talina buyinza kwogera ku nsonga za Rema ne Kenzo kuba ye obufumbo bwamulema wadde okulambika abaana era y’emu ku nsonga lwaki muwala we Sheilah Gashumba azunga buzunzi.\nKaggwa era agamba nti Gashumba ategeera kimu kwemazisa kuba talina mukyala yenna era mu Uganda ye Pulezidenti w’abantu bonna abeekuba akasabuuni.\nMungeri y’emu agambye nti Gashumba alina okwesonyiwa ensonga z’obufumbo kuba ye bwamulema.\nOkusinzira ku bakugu mu nsonga z’omukwano, singa omanyiira okwemazisa buli kiseera osobola obutayagala kwegatta na mukyala ng’otusizza okuwasa. Omuntu eyamanyiira okwemazisa, oluusi aba tatwala mukazi ng’ekikulu anti aba asobola okwematiza n’okutuuka amangu ku ntikko.\nMpozzi ebizibu ebiyinza okujja bya kukozesa ssabuuni anti asobola okulwaza obusajja bwo oba okuleeta amabwa n’endwadde z’olususu endala.\nAmaanyi g’ekisajja tegakendeera wabula singa weemazisa ate ku lunaku olwo ne weegatta, obwagazi buba butono oba toba na maddu ge. Kale kiba kizibu okumatiza munno nga muli mu kaboozi anti oba mukkufu.\nVIDIYO! Bryan White aggyeyo ebyama, yiino ‘List’ y’abantu baabadde awa ssente, Zaharo toto akulembeddemu bannamawulire\nMUSWADDE! Kyaddaki Faridah Nakazibwe akooye okuswala, ayogedde omulimu gwa bba omutuufu\nKANYABO! Omusajja akwattiddwa ku by’okusobya ku mwana omuto mu nnimiro, amusiize siriimu\nOMG! Ssemaka asse mukyala we lwa kugaana kwegadanga mu kiro, omulambo nagusiba mu kadeeya\nKIWEDDE! Okutangira ‘CoronaVirus’ mu ggwanga, Uganda ne Kenya bakwataganyeeko ku nsonga ya baddereeva ku nsalo\nMUSWAZA! Wuuno munnamaggye asindikiddwa mu kkomera ku misango gy’okusobya ku mwana omuto, atuyanidde mu kaguli ka kkooti\nRIP! Owa tulafiki eyatomeddwa mmotoka ng’ali ku mulimu afudde, Poliisi eridde obuwuka\nBITABUSE! Waaya ezaalidde Bryan White ebizibu, ayolekedde okulaayibwa lwa kusima bakozi be ku buwaze, Palamenti yeswanta – Audio\n‘Father Abraham’ Mr Mosh Finally Reveals His True Age As He Celebrates Mega Birthday With Fellow Bazinyi\nGeosteady’s Baby Mama Prim Kardasha Defends And Blasts Concerned Female Fan Who Claims The Singer Has A Small Dangling Cassava


Bukedde Online - Disun Future aleese Tune za Raggae enkambwe\nKatikkiro akunze Abaganda okuwandiika ebitabo\nEyatemudde mukwano gwe n'amubbako omwana ayogedde\nHalimah Namakula awakanyizza eby'akalulu k'abakadde\n▶ Omututumufu ku Bukedde FA MA tukuleetedde Uganda by'etuuseeko...\nDisun Future aleese Tune za Raggae enkambwe\nMummy nange mpa bbeeye...\nSsebo tondeetako bbuba, tokimanyi nti nnee...\nAdded 24th August 2017\nDisun Future omuyimbi wa Raggae\nNze ssuubi lya Reggae myuziki mu Uganda”. Bwatyo omuyimbi Disun Future ng’amannya ge amatuufu ye Emmanuel Disun Mubiru bwatandika ng’ayogera ku enteekateeka z’alina okufuuka omuyimbi ow’erinnya n’okuddamu okusituula ekitibwa kya Reggae myuziki.\nNg’oggyeko okuyimba Disun musuubuzi atunda bya masannyalaze ku Kampala Road, mulimi ate mulunzi. Mutuuze w’e Ntinda, mutabani wa Betty Namuswe n’omugenzi Disun Mubiru e Mutundwe Kirinya Bigo mu Kanala zooni.\nWadde ayimba n’ebika bya myuziki ebirala, agamba amaanyi okusinga agatadde ku Reggae okumusitula addemu okufuuka omuyimbi ow’amaanyi mu ggwanga nga bw’ali mu mu mawanga amalala kubanga abayimbi nga Madoxx Ssematimba ayogerwako nga kabaka wa sitayiro ya myuziki ono emyaka gimuwuubidde akatambala.\nHenry Tigana amaanyi gaamukenddera ate Bebe Cool ayitayo lumu na lumu. Okulaba nga afuna abawagizi ab’enjawulo, Disun ayimba mu nnimi ez’enjawulo okuli; Oluganda n’Olungereza. Twayogedde naye kubulamu bwe obwa bulijjo n’obwokuyimba era yaffe yatambudde bweti.\nMbadde mu ‘fumbiro’ nga malirizza alubamu yange empya eyitibwa Maama Africa (eriko enyimba eziweerako) era eno ngigasse ku nnyimba enddala nga Ggulawo, Never let me down, Kabuvubuka.\nLwaki Raggae myuziki wano mu ggwanga tavuga nnyo ng’ebika ebirala?\nObuzibu bwa bitone, abayimbi enaku zino baagala nnyo ebintu ebibanguyiira, ebyetaaga obudde n’okulowooza ennyo, okusengeka obubaka baabivaako ate omuyimbi wa Raggae alina ku ba wa mazima ekitali kubayimbi abasinga obungi.\nNaye ogwe mu kulaba omalako era singa ekirooto kyo kina kigana okutuukira?\nOkututumula Reggae ngenda kukolera wamu n’abayimbi abamulimu. Ekirungi ayagalwa era ky’ova oloaba Madoxx wona gy'agenda bamuyaayanira.\nWano we bigana manyi ngya mufuna mu ebweru kubanga eyo wamaanyi.\nKifuufu abayimba Reggae muli bayaga.\nNedda ssebo ekyo mwakikwata bubi ate njagala okimanye nti ffe abasinga emipsa n’obukakkamu.\nAbantu bazibu okumatiza ate bangi tebasiima abamu balina ebikwata by’abayimbi be bamanyi.\nBiki ebikunyiza ku nsike y’okuyimba mu ggwanga?\nOkwekuba ‘enkokola’ kuyitiridde, abayimbi abanene bangi tebaagaliza bato olw’okutya okubavuganya n’okubayitako era olumu nkaluubirwa okwawuula wakati w’ensike y’okuyimba n’ebyobufuuzi.\nOkwasaganya otya myuziki ne bizinesi enaddala z’okola?\nBuli kimu nkiwa obudde, bizinesi ze zirikiriza okuyimba nga nyambibwako maneja wange Harriet.\nNaye nga tomayikiddwa ate ng’olabika okuyimba okuluddemu?\nSiri muntu nnyo wa kwesoma na ku beera mu bya kuvuganya ebbanga lyonna mabadde nkwata mpola ensonga z’okuyimba kubanga ninna kyenzimba ekinanzijjukirwako olubeera nga bw’olaba Philly Bongole Lutaaya n’abalala era kati ekiseera kyange okumanyika kituuse\nSiri mufumbo ate sinoonya naye ekiseera kyonna njakubayita nga ngenda mu kkanisa.\nGgulawo, Never let me down, Kabuvubuka.\nCarol Nantongo afe essanyu nga bamuwaanye nti ayimba 'ebiriyo'\nAba bbaala ne kiraabu bakyali ku muggalo\nLwaki Rema emikolo agitutte wa mugenzi Mabiriizi\nDesire Luzinda aseeseetudde emyaka ng'ajaguza amazaalibwe ge\nOlutalo wa Lwasa ne Juliana lusajjuse\nNwagi attunse ne Desire mu kitone e Masaka\nKatikkiro akunze Abaganda o...\nKATIKKIRO wa Buganda Charles Peter Mayiga ayongedde okukubiriza abantu okuwandiika ebitabo by’olulimi Oluganda...\nEyatemudde mukwano gwe n'am...\nPOLIISI eyogezza omukazi eyasse mukwano gwe n’amubbako omwana e Mukono n’amutwalira muganzi we mu bizinga by’e...\nHalimah Namakula awakanyizz...\nOmuyimbi Halimah Namakula si mumativu n'ebyavudde mu kulonda omubaka akiikirira abakadde b'omu Buganda n'alumiriza...\n▶ Omututumufu ku Bukedde F...\nOmututumufu;Leero tukuleetedde Uganda by'etuuseeko mu myaka 35 gavumenti ya Pulezidenti Museveni gy'emaze mu buyinza...\n▶ Mu byobusuubuzi ku Buked...\nMulimu Ssentebe w'abasuubuzi Everest Kayondo ng'asaba okubaawo enteeseganya wakati w'abasuubuzi ne bannannyini...


Bukedde Online - Embaga ya MC Kats ne Fille efuuse gannyana\nOba kiki ekicamudde ababaka bano?\nNaira Ali atambula n'ekibira ku mutwe\nEMBAGA ya MC Kats n'omuyimbi Fille Mutoni eyayimba ‘Gwe Asinga, Double Trouble n’endala efuuse ga nnyana aganywebwa omuwangaazi.\nMc Kats ne Fille nga bali mu mukwano.\nGuno omulundi gwakusatu nga bagyongezaayo ekitabudde abamu ku bawagizi baabwe ne batuuka n’okubuuza MC Kats nti bw’aba talina ssente ababuulire bamusondere.\nAgava mu nkambi ya Kats gagamba nti oluvannyuma lwa Ivan Ssemwanga ne King Lawrence abaali basuubizza Kats okumuteekamu ssente olw’enkolagana gye balina naye okugaana okukituukiriza ate nga kwe yali asibidde olukoba, yakkanyizza ne kabiite we embaga bagyongezeeyo.\nEmbaga eno yasooka kulangirirwa kubaawo mu August wa 2014 bwe bali baakaagalana ne Fille okumukakasa nti amwagala bya siriyaasi naye ne bafunamu obutakkaanya bwetyo n’esazibwaamu.\nMu March wa 2015 nga Fille amaze okumuzaalira, Kats eyeegulidde erinnya olw’okukola obwa kalabaalaba ku mikolo gy’abavubuka yaddamu okuttukiza eby’embaga okulaga Fille engeri gy’amwagalamu n’okumwebaza okumuzaalira bbebi.\nBaali bagitegese kubaawo mu November era wano Ssemwanga ne banne kwe kumusuubiza okumukolera omukolo ogw’amaanyi kwe kwongezaayo waakiri bagikole emyezi esatu mu maaso (mu March) nakyo ekitaatuukiridde nga kati yasigazza kwemagaza.\nTubalinze mu Mbuutu y'Embuutikizi tubakalakate emiziki\nAbavuganya mu Miss Uganda bonna Mbeerera?


Ebikolwa 12 | Bayibuli ey'Oku Mukutu Gwaffe Ogwa Intaneeti | New World Translation\nBISOME MU Afrikaans Albanian Amharic Armenian Aymara Azerbaijani Azerbaijani (Cyrillic) Batak (Karo) Batak (Toba) Bicol Bislama Bulgarian Cambodian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Cibemba Croatian Czech Dangme Danish Dutch Efik English Estonian Ewe Fijian Finnish French Ga Georgian German Greek Guarani Gun Haitian Creole Hebrew Hiligaynon Hindi Hiri Motu Hungarian Igbo Iloko Indonesian Isoko Italian Japanese Javanese Kannada Kazakh Kikaonde Kikongo Kikuyu Kinyarwanda Kirghiz Kiribati Kirundi Kongo Korean Latvian Lingala Lithuanian Luganda Lunda Luo Luswayiri Luvale Luwalabu Macedonian Malagasy Malay Malayalam Maltese Marathi Maya Myanmar Ndebele Nepali Nias Norwegian Nzema Oromo Ossetian Otetela Pangasinan Papiamento (Curaçao) Persian Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swati Swedish Tagalog Tahitian Tajiki Tamil Tatar Telugu Tetun Dili Thai Tigrinya Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Umbundu Urdu Uzbek Venda Vietnamese Waray-Waray Xhosa Yoruba Zulu\nOlubereberye Okuva Eby’Abaleevi Okubala Ekyamateeka Yoswa Ekyabalamuzi Luusi 1 Samwiri 2 Samwiri 1 Bassekabaka 2 Bassekabaka 1 Ebyomumirembe Ekisooka 2 Ebyomumirembe Eky’Okubiri Ezera Nekkemiya Eseza Yobu Zabbuli Engero Omubuulizi Oluyimba lwa Sulemaani Isaaya Yeremiya Okukungubaga Ezeekyeri Danyeri Koseya Yoweeri Amosi Obadiya Yona Mikka Nakkumu Kaabakuuku Zeffaniya Kaggayi Zekkaliya Malaki Matayo Makko Lukka Yokaana Ebikolwa Abaruumi 1 Abakkolinso 2 Abakkolinso Abaggalatiya Abeefeso Abafiripi Abakkolosaayi 1 Abassessalonika 2 Abassessalonika 1 Timoseewo 2 Timoseewo Tito Firemooni Abebbulaniya Yakobo 1 Peetero 2 Peetero 1 Yokaana 2 Yokaana 3 Yokaana Yuda Okubikkulirwa 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28\nYakobo attibwa; Peetero asibibwa mu kkomera (1-5)\nPeetero aggibwa mu kkomera mu ngeri ey’eky’amagero (6-19)\nMalayika alwaza Kerode (20-25)\n12 Mu kiseera ekyo kabaka Kerode yatandika okuyigganya ennyo abamu ku abo abaali mu kibiina.+ 2 Yatta n’ekitala+ Yakobo muganda wa Yokaana.+ 3 Bwe yalaba ng’ekyo kisanyusizza Abayudaaya, n’akwata ne Peetero. (Zaali nnaku za Mbaga ey’Emigaati Egitali Mizimbulukuse.)+ 4 Bwe yamala okumukwata n’amussa mu kkomera,+ n’amukwasa ebibinja by’abasirikale bina okumukuuma mu mpalo, nga buli kimu kirimu abasirikale bana. Yali ayagala kumuleeta eri abantu* oluvannyuma lw’embaga ey’Okuyitako. 5 Peetero yali akuumirwa mu kkomera, naye ekibiina kyanyiikira okumusabira eri Katonda.+ 6 Mu kiro ekyakeesa olunaku Kerode lwe yali agenda okumuleeta eri abantu, Peetero yali yeebase wakati w’abasirikale babiri ng’asibiddwa enjegere bbiri, era nga n’abakuumi bali ku luggi nga bakuuma ekkomera. 7 Naye laba! malayika wa Yakuwa* n’ayimirira w’ali,+ ekitangaala ne kyaka mu kkomera. N’akuba ku Peetero mu mbiriizi, n’amuzuukusa, n’amugamba nti: “Situka mangu!” Enjegere ne ziva ku mikono gye ne zigwa.+ 8 Malayika n’amugamba nti: “Weetereeze* era oyambale n’engatto zo.” N’akola bw’atyo. Oluvannyuma malayika n’amugamba nti: “Yambala ekyambalo kyo eky’okungulu ongoberere.” 9 N’afuluma n’amugoberera, naye yali tamanyi nti malayika bye yali akola byali bya ddala. Yali alowooza nti ayolesebwa. 10 Ne bayita ku bakuumi abasooka n’ab’okubiri ne batuuka ku luggi olw’ekyuma oluyingira mu kibuga, ne lweggulawo lwokka. Bwe baamala okufuluma, ne bagenda ne batuuka mu luguudo olumu, amangu ago malayika n’amuleka. 11 Peetero bwe yategeera ekyali kigenda mu maaso, n’agamba nti: “Kati ntegeeredde ddala nga Yakuwa* yatumye malayika we okunnunula mu mukono gwa Kerode n’okumponya ebyo byonna Abayudaaya bye babadde balowooza nti bigenda kuntuukako.”+ 12 Bwe yamala okutegeera ekyo, n’agenda mu nnyumba ya Maliyamu maama wa Yokaana eyali ayitibwa Makko+ awaali wakuŋŋaanidde abantu abatonotono nga basaba. 13 Bwe yakonkona ku luggi, omuwala omuweereza ayitibwa Looda n’ajja alabe akonkona. 14 Bwe yategeera ng’eddoboozi lya Peetero, n’ataggulawo olw’essanyu eringi, naye n’adduka n’addayo munda n’abagamba nti Peetero ayimiridde ku mulyango. 15 Ne bamugamba nti: “Ogudde eddalu.” Naye n’ayongera okukikkaatiriza nti ky’ayogera kituufu. Ne bagamba nti: “Oyo malayika we.” 16 Naye Peetero ne yeeyongera okukonkona ku luggi. Bwe baggulawo ne bamulaba ne beewuunya nnyo. 17 Naye n’abawenya n’omukono basirike, n’ababuulira engeri Yakuwa* gye yali amuggye mu kkomera, era n’abagamba nti: “Ebintu bino mubibuulire Yakobo+ n’ab’oluganda.” Awo n’afuluma n’agenda mu kifo ekirala. 18 Obudde bwe bwakya, ne wabaawo akakyankalano ka maanyi mu basirikale nga beebuuza ekyali kituuse ku Peetero. 19 Kerode n’amunoonya buli wamu, era bw’ataamuzuula, n’awozesa abakuumi, n’alagira batwalibwe babonerezebwe.+ Awo Kerode n’ava e Buyudaaya n’agenda e Kayisaliya n’abeera eyo okumala ekiseera. 20 Kerode yali anyiigidde abantu b’e Ttuulo n’e Sidoni. Awo ne bajja gy’ali nga balina ekigendererwa kimu, era bwe baamala okwogera ne Bulasito eyali alabirira ennyumba ya* kabaka ne bamumatiza, ne basaba batabagane ne kabaka kubanga ensi ye ye yali ewa ensi yaabwe emmere. 21 Awo ku lunaku abantu lwe baali bakuŋŋaanye, Kerode yayambala ekyambalo ky’obwakabaka n’atuula ku ntebe okusalirwa emisango n’atandika okwogera eri abantu. 22 Abantu abaali bakuŋŋaanye ne boogerera waggulu nti: “Eryo ddoboozi lya katonda, si lya muntu!” 23 Amangu ago malayika wa Yakuwa* n’amulwaza, olw’okuba yali tawadde Katonda kitiibwa, n’aliibwa envunyu n’afa. 24 Ekigambo kya Yakuwa* ne kyeyongera okubuna era abakkiriza ne beeyongera obungi.+ 25 Balunabba+ ne Sawulo bwe baamala okutwala obuyambi mu Yerusaalemi,+ ne baddayo mu Antiyokiya ne batwala ne Yokaana+ ayitibwa Makko.\n^ Oba, “kumuleeta eri abantu awozesebwe.”\n^ Oba, “Weesibe.”\n^ Obut., “ekisenge kya.”


Emisango egiyuuguumizza Kkooti y’emipiira gy’Ebika – ababaka\nHome Topic Emisango egiyuuguumizza Kkooti y’emipiira gy’Ebika\nEmisango egiyuuguumizza Kkooti y’emipiira gy’Ebika\nHome › Forums › Culture, Edutainment and Pure Fun › Ebyemizannyo / Sports › Emisango egiyuuguumizza Kkooti y’emipiira gy’Ebika\nAugust 20, 2010 at 7:17 am #18249\nEkkobe lyazannyisa Omutanzania eyeddira Enkobe\nBukedde Thursday, 19 August 2010\nEmisango 12 egiyuuguumizza Kkooti y’emipiira gy’Ebika\nManeja w’Olugave, Majid Sserunjogi ng’ayombesa Kabunga, omuwandiisi wa Kkooti e Nakivubo.\nFAYINOLO y’emipiira gy’ebika by’Abaganda ya nkya (Lwamukaaga) wakati wa bazzukulu ba Namwama (Abekkobe) n’aba Katongole (Abente).\nLWANGA KAMERE akuleetedde egimu ku misango egiroopeddwa omuli ebika okuzannyisa abatali Baganda;\nKKOOTI eno etuulwamu abantu mukaaga; ssentebe ye Joseph Kiwanuka, omumyuka we Joseph Musiitwa ssaako Joseph Mwanje, Peter Kayima Magoba, Joseph Kabunga Ddumba ne Ibrahim Ssematimba.\nKkooti eno eringa ya LCI, tegendwamu looya era ewozesa emisango mu Luganda lwokka. Yassibwawo mu 1987 empaka zino lwe zaddamu.\nEmmamba ezannyisa Omulangira\nOmusango ogwasooka mu kkooti eno mu 1987 gwali wakati w’Olugave n’Emmamba Gabunga. Olugave lwavunaana Emmamba okuzannyisa Omulangira Kyaguba era Aboolugave omusango baagusinga.\nEkkobe lizannyisa Omutanzania\nMu 1990, Ekkobe lyawuttula Omusu ggoolo 3-0. Wabula bazzukulu ba Muyingo (Aboomusu) baakuba aba Namwama mu mbuga nga babalanga okuzannyisa Ben ‘Male’ Magala gwe baalumiriza okuba Omutanzania. Omusango gwasinga Abekkobe oluvannyuma lwa Magala okutegeeza kkooti nti, “Amannya agange nze Bin Maale era nneddira Enkobe.”\nEmmamba ezira engalo za Kabaka\nEkika ekisinze okusiiwuuka empisa kya Mmamba Gabunga. Mu 1997, Emmamba yakubwa Ennyonyi Ennyange ku fayinolo e Bukesa. Abemmamba baazira okukwata mu ngalo za Ssaabasajja nga bwe kiteekeddwa okuba. Kkooti yatuula mangu n’ebawera okwetaba mu mpaka zino okumala emyaka ebiri.\nEnjovu evunaana Empologoma\nMu 1997, Enjovu yavunaana Empologoma okuzannyisa Musa Kiwanuka Kisekka atali wa kika ekyo naye omujulizi omukulu (nnyina) gwe baaleeta mu kkooti waliwo eyamutiisatiisa n’adduka nga tawadde bujulizi Abempologoma ne bejjeerera.\nOlugave luzira Engabo\nMu 2002 Aboolugave baazira engabo olw’okuba yali ewandiikiddwaako ‘Baggrey Trading Co. Ltd’ ey’omuggaga Godfrey Kirumira, eyawaayo akakadde k’ensimbi okugigula. Omukulu w’ekika ky’Olugave, omutaka Grace Ndugwa yagamba nti okwo kwewaanira ku Kabaka. Amangu ago Kkooti yatuula erinnya ne liggyibwako.\nOwa Nakinsige asibwa ‘mayisa’\nMu 2004, aba Nakisinge baaloopa Ennyonyi Ennyange okuzannyisa muganda waabwe Peter Makanga. Makanga yeegaana kitaawe mu kkooti eyo era ne yeegaana n’omusika wa nnyina nti ye yeddira Nnyonyi. Kkooti yamukunya nti weddira Nnyonyi ki? Ko ye nti, “Nze nneddira Nnyonyi.” Kkooti yazuula nga Makanga abuzaabuza obuzaale bwe n’emuwera okuzannya emipiira gy’ebika okutuusa okufa.\nEmmamba ewawaabira EngabiMu 2005, Emmamba Gabunga yawawaabira Engabi Ensamba okuzannyisa Hussein Kato nti yali muganda waabwe kyokka obujulizi bwagibula Engabi n’egulya.\nEngabi eroopa Abalangira\nMu 2008, Engabi Ensamba yawawaabira Abalangira okuzannyisa abooluganda Vincent Kayizzi ne Frank Mulindwa Muwonge nti nabo bazzukulu ba Nsamba. Ssentebe wa kkooti, Joseph Kiwanuka yategeeza ng’omusango bwe gutayinza kuwulirwa nti kizibu okusalira ‘Beene’ omusango. Kw’olwo, Abalangira baasitula kitaawe wa Ssaabasajja, David Simbwa ate Abengabi baali baleese abajulizi abalumiriza abazannyi abo.\nEmpologoma eroopa Olugave\nOmwaka oguwedde Empologoma yawawaabira Olugave okukwasa Sulait Luyimanti yali yeddira Nte. Nnyina Luyima yategeeza kkooti nti yajja n’olubuto lwa Luyima ewa Juma Kamala. Luyima yakiwakanya ng’agamba nti yajja ewa Kamala nga wa myaka ena oluvanyuma lwa kitaawe, Sulaiman Katende okufa mu 1997.\nKamala yategeeza kkooti nti, “Luyima aviira ddala mu ntumbwe zange era leero lwe ntegedde nti aliko amukaayanira.” Kkooti yagenda ku ffoomu ejjuzibwa omuzannyi nga Luyima mu 2008 yalaga nti kitaawe mulamu. Nnyina yakakasa bba (Kamala) nti Luyima si wuwe.\nKkooti yagaana Luyima obutadda mu mipiira gya bika obulamu bwe bwonna naye ekyewuunyisa yakwatidde Olugave omupiira ogwaguddewo empaka zino Eng’onge n’ebawangulira mu peneti. Oba ani yamusumuludde!\nOlugave lusonga ku ‘Mugisu’\nOmwaka guno, Olugave lwawabidde Eng’onge okuzannyisa Richard Ssonko nti Mugisu. Kkooti yejjeerezza Eng’onge oluvannyuma lw’Olugave okunona obujulizi n’efuukirayo musu gw’e Kanyanya. Aboolugave baatiisizza obutadda mu mipiira gya bika.\nEmmamba nayo esonga ku ‘Mukakwa’\nEmmamba Gabunga nayo yawawaabidde Engo okuzannyisa Ismail Kintu nti Mukakwa. Wabula obujulizi bwabuze Emmamba n’etanzibwa emitwalo 50.\nAbazannyi b’Ensuma bawerebwa\nEnseenene yaloopye Ensuma okuzannyisa abatali ba kika kyayo okwabadde Ivan Lubbo, David Musoma, Samson Ntambi, Edward Bakabawala ne Enock Basenga. Omusango Enseenene yagusinze bwe yaleese bakadde baabwe nga si ba Nsuma. Abazannyi baagaaniddwa obutaddayo kuzannyira kika ekyo.\nAugust 28, 2010 at 3:54 am #26962\nKino kyennyini kyetwetaaga nga baganda besalira emisango gyaabwe , wamu nokwemalira enkayaana zaabwe nga tewali musaayi guyiise wadde gwebaguliridde yeeno Buganda gyetwetaaga.


Bukedde Online - Abayizi n’abaana nabo basobola okulumirirwa abalala mu kisiibo\nNja kufiira ku babba eddagala - Ssentebe...\nOwoolubuto weekwate ekiyondo okutereeza emmeeme...\nOKUYAMBA abali mu bwetaavu y’emu ku mpagi z’Ekisiibo. Empagi eno abantu bangi bakaluubirirwa okugituukiriza, naddala bwe babeera mu mbeera ey’obwavu. Sr. Mary Claire Nakubulwa ow’ekibiina kya Bannabiikira era nga ye mukulu w’essomero lya Our Lady Queen of Africa SS, Lubaga, agamba nti obwavu teyandibadde nsonga egaana muntu kuyamba balala, kubanga omuntu asabibwa kuwaayo ekyo ky’asobola, oba ky’aba teyeetaaga nnyo. Sr. Claire agamba nti kyandibadde kirungi abaana ne bayigirizibwa obukulu bw’okugaba nga bakyali bato, oba nga bakyali mu ssomero.\n“Ekiseera kino tulina bingi ebisoomooza Obukristu bwaffe. Abantu bangi beerowoozaako bokka, era ne beekuηηanyiza ebintu bingi, ebimu nga n’okubyetaaga tebabyetaaga. Omulugube gw’ebintu guleetera abamu obutalowooza ku bali mu bwetaavu.\nAte waliwo n’Abakristu abadda mu kwekubagiza olw’obwavu obuliwo ensangi zino, bwe batyo ne bakomekkereza nga tebayambye balala.\n“Tetusaanidde kulowooza nti abo abalina be bokka abateekeddwa okugaba ku byabwe. Ne bwoba nga tolina bingi, osobola okuyamba abo abakusinga okubeera obubi. Mu Bayibuli tusoma ku Nnamwandu eyawaayo eppeesa, kyokka Omukama n’amusiima nnyo n’okusinga abagagga abaatona omudidi.\nAte tujjukire nti ne ssente z’obuyambi obuva ebweru ze tukozesa mu ddiini, n’ebibiina by’obwannakyewa, ezisinga ziweebwayo bantu banaku. “Tusaanye era okukimanya nti okusiiba tekusinziira ku myaka omuntu gy’alina. Abakulu n’abato bonna basobola okubaako ne kyebatona. Ate era ggwe wamma abato tufube okubateekamu omutima ogugaba nga bakyali bato.\n“Ffe wano mu ssomero lyaffe erya Our Lady Queen of Africa Girls Secondary School Lubaga tulina enkola eyamba abayizi baffe okutegeera obukulu bw’okuyamba abanaku. Obudde bwa Kalema bwe butuuka, tuteekawo obubokisi mwe bateeka ssente, mu nkola eya kyeyagalire.\nWeewunye ssente zino bazijja ku ‘pocket money’ waabwe abazadde gwe baba babawadde. Abayizi era tubafunira ekifo eky’enjawulo, we basobola okuteeka ebintu ebikalu.\n“Ekisiibo bwekiggwako, tufunayo amaka g’abaana abataliiko mwasirizi, oba Bakateyamba, ne tugatonera ssente zonna n’ebintu ebyo ebikalu. Matayo 25:31-46: Bwe nnali omuyala wampa ekyokunywa, bwe nnali omuyonta wampa eky’okunywa, bwe nnali obukunya wampa eky’okwambala, bwe nnali omulwadde wanzijanjaba, bwe nnali mu kkomera wankyalira, jangu mu Bwakaaka bwa Kitange ”


4 Era omulimu gw'okugumiikiriza gutuukirirenga, mulyoke mubeere abaatuukirira, abalina byonna, abataweebuuka mu kigambo kyonna.\n6 Naye asabenga mu kukkiriza, nga taliiko ky'abuusabuusa: kubanga abuusabuusa afaanana ng'ejjengo ery'ennyanja eritwalibwa empewo ne lisuukundibwa.\n15 Okwegomba okwo ne kulyoka kuba olubuto ne kuzaala okwonoona:\tn'okwonoona\tokwo, bwe kumala okukula; ne kuzaala okufa.\n19 Ekyo mukimanyi, baganda bange abaagalwa. Naye buli muntu iabeerenga, mwangu wa kuwulira, alwengawo\tokwogera, alwengawo okusunguwala\n20 kubanga obusungu bw'omuntu tebukola butuukirivu bwa Katonda.\n10 Kubanga omuntu yenna bw'aba akwata amateeka gonna, naye n'asobya mu limu, ng'azzizza omusango gwa gonna.\n18 Naye muntu alyogera nti Ggwe olina kukkiriza, nange nnina ebikolwa: ndaga okukkiriza kwo awatali bikolwa byo, nange olwebikolwa byange ndikulaga okukkiriza kwange.\n5 Era n’olulimi bwe lutyo kye kitundu ekitono, ne lwenyumiriza nnyo. Laba, emiti emingi egyenkanidde awo okwokebwa akaliro akatono bwe\tkatyo.\n6 N'olulimi\tmuliro: ensi ey'obubi mu bitundu byaffe lwe lulimi, olwonoona omubiri gwonna, era olukoleeza nnamuziga w'ebitonde byonna, era olukoleezebwa Ggeyeena.\n13 Kale nno mmwe aboogera nti Leero oba jjo tunaagenda mu kibuga gundi; tulimalayo omwaka gumu tulitunda tuliviisa amagoba:\n12 Naye okusinga byonna, baganda bange temulayiranga newakubadde eggulu, newakubadde ensi, newakubadde ekirayiro ekirala kyonna naye ekigambo kyammwe weewaawo kibeerenga weewaawo, n'ekigambo kyammwe si weewaawo kibeerenga si weewaawo; muleme okugwa mu musaago.\n14 Waliwo mu mmwe omuntu alwadde?\tayitenga abakadde b'ekkanisa; bamusabirenga, nga bamusiigako amafuta mu linnya lya Mukama waffe:\n17 Eriya yali muntu eyakwatibwa byonna nga ffe, n'asaba nnyo enkuba ereme okutonnya; enkuba n'etatonnya ku nsi emyaka esatu n'emyezi mukaaga.


Omulimu gw’okuzaawo amasiro gukyatambula kasoobo, abakozi essira balitadde ku kwelimira mmere mu masiro « BugandaWatch\nBuganda, Culture, Events, Headlines, News, World, Youth\nbaganda, buganda, corruption, kabaka, kasubi, katikkiro, mengo, mutebi, muteesa, muwenda, news, royal, tombs, Uganda\nAmawulire agaakava e Kasubi Nabulagala mu masiro ga ba Ssekabaka ba Buganda ssi malungi. Nga entabwe eva ku mulimu gw’okuzaawo Muzibu Azaala Mpanga okutambula akasoobo nate. Era nga kizzeewo kubanga abakozi abaziimbi obudde obusinga babumalira mu nnimiro zaabwe ku bwaabwe ze bakola munda mu Masiro.\nMu Agusito wa 2017, Mw. Jonathan Nsubuga, akulira omulimu gw’okuzaawo amasiro, yatuuza abakozi abazimbi n’abalabula obutadda mu nnimiro kulima era n’okwewala okujja ku mulimu nga batamidde (Soma: Kasubi Royal Tombs workers happy after site manager appears from months of hiding to pay them). Naye, okusinziira kubamanyi ebifa e Kasubi, Mw. Nsubuga olwasimbula okuva mu masiro, abakozi abamukakasa nti, “Nga bwotusasudde amabanja, ssebo omulimu tugenda kuguddusa mbiro,” ate nebeddirayo mu nnimiro zaabwe kwelimira. Mungeri yeemu, bangi bakyajja nga batamidde.\nObujeemu bw’abazimbi eri Mw. Jonathan Nsubuga, bunyigiddemu n’Abazaana abazze bakuuma amasiro mu buwangwa okuva mu mwaka 1884. Anti ebibanja by’abwe kwe babadde balimira okumala emyaka egisukka mu 130, abazimbi abaajemeera Mw. Nsubuga nabo kwebalimira. Omusasi wa BugandaWatch yakitegeddeko nti ate n’okubbibwa kw’emmere y’Abazaana okuva obutereevu mu nnimiro z’Abazaana nakwo kweyongedde obungi wabula nga bakyalemeddwa okutegeera ani akikola.\nEmbeera eri e Kasubi ekontana n’Omuwanika wa Buganda, Mw. Wagwa Nsibirwa, byeyategeeza Olukiiko lwa Buganda mu Julayi wa 2017, nti okumaliriza amasiro ga ba Ssekabaka kijja kuba n’enkizo ku mirimu emilara egiri mu bajeti ya 2017/2018 ey’obuwumbi 74 Mengo gyeyayanjula.\nNowulira obwononefuu era Obugwagwaa…Tetujja kukirizaa bintu ebyo, Era mwerinde!!!


Poliisi ekutte abatemu n'eboogeza gye baasudde omulambo gw'omusuubuzi\nMuseveni alayizza abalamuzi ba kkooti y'ok...\nMUTABANI wakulira ekitongole ekikkesi ekya ISO, Brian Bagyenda agaanye okwewozaako mu kkooti mu musango gw'okutta muganzi we Enid Twijukye.\nAtegeezezza nti yadde nga asazeewo kusirika agenda kuyita abajulizi 3 okuli muganda we Frances Nantamu n'omusawo we ddwaliro e Butabika Dr. Brian Mutumba okumuwolereza era balage ne kkooti nti yalina ekikyamu ku mutwe.\nWiiki ewedde omulamuzi Kazibwe yalagira Bagyenda yewozaako oluvanyuma lwokuwulira obujulizi bw'abntu 16 nga bwonna bulumika Bagyenda nti yeyatta Twijukye nga amutebereza okubaayo n'omusajja omulala.\nOkusinziira ku bujuliz bw'oludda oluwaabi Bagyenda yayambibwako banne Vicent Rwahirwe ne Innocent Bainomugisha nga bano bebasiba Twijukye emiguwa ne "soloteepu" ku miwa olwo Bagyenda namuttisa "piro" gyeyamunyiggiriza mu feesi nalemwa okussa.\nEmisango 37,827 gikyakandaaliridde mu kkooti - Lipooti\nAbakaayanira ekkubo lya kaabuyonjo ebyawongo bibalwanyizza\nBe baakutte n'ente enzibe balula\nAbaasimudde akawanga okufuna obugagga balula! Poliisi ebataasizza ku batuuze


Bukedde Online - Nyakana ne mukazi we basabye Palamenti ebataase ku Jennifer Musisi\nNyakana ne mukazi we basabye Palamenti ebataase ku Jennifer Musisi\nMumbere ayagala bateese ne Gavumenti\nGavt. eyungudde abagenda okukwata ababba...\nSARAH Kizito ne Godfrey Nyakana basabye Palamenti ebayambe ku dayirekita wa Kampala, Jennifer Musisi Semakula kuba tabaagala ng’abantu era y'ensonga lwaki yagaana n’okuzza obuggya liizi yaabwe ku ttaka lya Centenary Park.\nNyakana ne mukazi we Sarah Kizito nga bali mu kakiko ka Palamenti\nSARAH Kizito ne bba Godfrey Nyakana basabye Palamenti ebayambe ku dayirekita wa Kampala, Jennifer Musisi Semakula kuba tabaagala ng’abantu era y'ensonga lwaki yagaana n’okuzza obuggya liizi yaabwe ku ttaka lya Centenary Park.\nBabadde mu kakiiko ka Palamenti akabuuliriza ku bitongole bya gavumenti aka COSASE gye babadde bayitiddwa okunnyonnyola obwannannyini bwabwe ku ttaka lya Centenary Bank lye bakaayanira ne KCCA.\nGodfrey Nyakaana agambye nti Jennifer Musisi aludde ebbanga ng’abayigganya, yatuuka n’okumumenyera ekizimbe e Bugoloobi nga yeekwasa nti yali akizimbye mu ntobazi.\nKyokka Abdu Katuntu (Bugweri/ Iganga), ssentebe w'akakiiko yabagumizza nti omulimu gwe n’ababaka kwe kuzuula omuntu omutuufu nga bagoberedde amateeka.\nSarah Kizito agambye nti Jennifer Musisi olw’okuba abalinako akakuku yatuuka n’okugaana okuzza obuggya liizi baabwe ku ttaka lya Centenary Park, wadde ng’olukiiko lwa KCCA lwali lumaze okuyisa ekiteeso ekiragira addemu afune liizi.\nKyokka ababaka babasabye bannyonnyole etteeka eribawa enkizo ku bwannannyini nga liizi yaggwaako nga tebabulina.\nKizito agambye nti okusengulwa balina kusooka kuliyirirwa, kuba batadde ssente nkumu mu kukulaakulanya ekifo kya Centenary Park.\nJennifer Musisi ategeezezza nti ye tabalinaako buzibu, wabula abeera agezaako okukwasisa amateeka, olwo abamu ne balowooza nti abalwanyisa ng’abantu.\nAbabaka baalagidde Nyakana ne mukazi we Sarah Kizito abaddukanya kampuni ya Nnaalongo Estates Limited obutaddamu kuteekawo mbeera emeresa abakozi b'ekitongole ky'amazzi ekya Nantional Water and Sewerage Corporation okuteeka payipu ku Centenary Park.\nAkakiiko kakyagenda mu maaso n’okubuuliriza nnannyini omutuufu, n’okuzuula oba nga ddala Sarah Kizito addukanya Centenary Park asaanidde okuliyirirwa.\nYing. Badru Kiggundu yeewuunyizza ab’e Kenya\nAbasajja 2 bakaayanira omwana w’omubaka eyafa\nEmirimu 50 egisinga okusasula mu Uganda\nSSAABASUMBA w’Abasoodokisi asabye Gavumenti okussa ssente mu bintu ebiyamba abantu


MUWEDDE! Pulezidenti Museveni awadde ekiragiro ekikambwe ku Pikipiki zonna mu ggwanga, alagidde kitandikirewo - The Bridge Uganda\nMUWEDDE! Pulezidenti Museveni awadde ekiragiro ekikambwe ku Pikipiki zonna mu ggwanga, alagidde kitandikirewo\nKyaddaki ssentebe w’ekibiina ki National Resistance Movement (NRM) era omukulembeze w’eggwanga lino Yoweri Kaguta Museveni avuddeyo okulwanyisa eky’abatemu okweyongera okulumba bannansi nga batambulira ku Pikipiki.\nMu Uganda, abakungu bangi battiddwa omuli eyali omwogezi wa Poliisi mu ggwanga Andrew Felix Kaweesi mu 2017, Munnamaggye Maj. Muhammad Kiggundu 2016, eyali omubaka we Arua Ibrahim Abiriga mu 2018, eyali amyuka Ssaabawaabi wa Gavumenti Joan Namazzi Kagezi mu 2015, eyali addumira Poliisi y’e Buyende Muhammad Kirumira n’abalala kyokka bonna battiddwa ng’abatemu batambulira ku Pikipiki.\nKati no Pulezidenti Museveni agamba nti Gavumenti erina okukola mu bwangu okuteeka Tulaaka mu buli Pikipiki mu ggwanga lino.\nMuseveni agamba nti okuteeka Tulaaka mu Pikipiki, kigenda kuyamba nnyo okumanya entambula ya buli Pikipiki era singa omuntu yenna agyeyambisa okukola obulumbaganyi, ebitongole ebikuuma ddembe byakweyambisa Tulaaka okuzuula Pikipiki.\nMungeri y’emu agamba nti n’amaato ku nnyanja, galina okuweebwa Tulaaka kiyambeko okukendeza ebikolobero ku mazzi.\nPulezidenti Museveni era agamba nti simusanyufu olwa kkooti okukkiriza abantu abakwattiddwa ku misango gy’obutemu okuyimbulwa.\nBwe yabadde ayogerako eri eggwanga akawungeezi k’olunnaku Olwokutaano, Pulezidenti Museveni yasuubiza okuyita Ssaabalamuzi Alfonse Owiny-Dollo okuteesa ku nsonga eyo.\nAgamba ekya kkooti okuyimbula abantu abakwattiddwa ku misango gy’okutta abantu, balina okuddamu okukyekeneenya.\nMuseveni agamba nti okuyimbula abantu, kiyinza okunyiza abasirikale ne batandiika okutta abateeberezebwa okutta abantu nga basuubira singa batwalibwa mu kkooti, bagenda kuyimbulwa.\nKu nsonga y’ebyokwerinda mu ggwanga, Pulezidenti Museveni agamba nti embeera ekyali nungi mu ggwanga era bannansi tebalina kuba na kutya kwonna.\nAgamba wadde Gen. Katumba Wamala yalumbiddwa, alina essuubi nti ku mulundi guno abatemu bagenda kukwatibwa nga beyambisa kkamera.\nMuseveni era agamba nti Gavumenti eyongedde okuteekawo embeera okulwanyisa ebikolobero omuli n’okweyambisa kkamera.\nMungeri y’emu yazzeemu okulagira ekitongole ekikuuma ddembe ekya Poliisi okuddamu okweyambisa Radio Call mu kutambuza emirimu okusinga okweyambisa amassimu.\nFamily begs for finances as Rocky Giant is sent to rehab


Ow'emyezi 9 agiiridde mu muliro e Kisoro - Radio Simba, The Best Luganda Station in the World !\nOw’emyezi 9 agiiridde mu muliro e Kisoro\nOmwana ow’emyezi 9 agiiridde mu muliro ogukutte ennyumba yonna nesirikka mu ggombolola ye Chahi mu Kisoro Disitrict. Taata w’omana ono ow’obuwala Innocent Sabiiti agamba nti yafiiridwa buli kimu nga talina nawatandikira.\nAIP Friday Deogratious OC w’ekitongole ekizikiriza omuliro ku Poliisi y’e Kisoro agamba nti abasajja be batuuse mangu okuzikiriza omuliro guno wadde nga tebasobodde kutaasa kintu kyonna. Akubiriza abazadde okufaayo ennyo ku baana baabwe naddala nga balese omuliro mu nnyumba.\nenkuba erese abatuuze ku byalo 6 nga bakaaba twawa


Bukedde Online - Aba Bukoto mid west balombojjedde omubaka waabwe ebizibu\nAbatabbuliiki balangidde Mubajje obulimba...\nAbalonzi ba Bukoto mid west nga basitudde omubaka waabwe Muyomba Kasozi\nABATUUZE mu muluka gwe Kyassenya mu Disitulikiti y'e Lwengo balaajanidde omubaka waabwe mu palamenti abasabire Gavumenti ebatereereze eby'obulamu by'ekitundu kyabwe kwossa n'okubafunira n'amazzi amayonjo.\nAbavubuka basabye amasannyalaze okutuusibwa mu kitundu kino gabayambeko mukwetandikirawo obukolero obutonotono kikendeeze ku bbula ly'emirimu.\n" Ffe twetaaga otuletere minisita w'abavubuka mu ggwanga bwaba tasobola kujja mu kyalo nakyo tukimanye,kuba tulekeddwa nnyo ng'abavubuka b'ekitundu naddala mu kutumbula ebitono byaffe".Abavubuka bwebatyo bwebategeezezza.\nObubak buno babutisse omubaka waabwe owa Bukoto Midwest Joseph Muyomba Kasozi ku mukolo gw'abategekedde okubeebaza okumulonda.\nMukwanukula abatuuze Kasozi abagumizza nga bwagenda okubasakira n'okubatuusiza abakulu b'ekikwatako ng'agamba nti kye kyamulondesa.\nKasozi yeeyamye okusooka n'ekizibu ky'amasannyalaze abatuuze bafune ku ssanyu nga bwakoze mu bitundu ebirala.\nWabula alabudde abantu okuggya eby'obufuzi munkulaakulana nga benyigira mu mpeereza y'ekitongole kya Operation Wealth Creation ( OWC) kuba tesosola ng'eno yeemu ku nkola gyebayinza okuyitamu okweggya mu bwavu.\nMungeri y'emu asiimye bannalwengo okumubugiriza n'okusaamu obwesige n'abasaba nti emyaka 10 gye bamaze nga bakaaba ke kaseera abasangule amaziga.\nBukoto mid WEST,\nJoseph Muyomba Kasoz,


Bukedde Online - Eyeeyita Katonda alese ebyafaayo\nEbya Mmeeya Ssebuggwaawo bibi: Mberaze ayagala kumusuuza ggaati\nENTEEKATEEKA z'okuziika Owobushobozi Bisaka ziri mu ggiya. Omulambo gwe okuva e Nairobi gwaleeteddwa mu nnyonyi nnamunkanga y'amagye ga UPDF okutuuka mu lubiri lwe mu Hoima. Bisaka tabadde munnaddiini waabulijjo. Abadde mugagga ddala ng'alina n'abakyala bana b'azaddemu n'abaana 10.\nNga bateeka omulambo gwa Bisaka (ku ddyo) mu nnyonyi okugutwala e kapyemi. Eyeeyita Katonda alese ebyafaayo.\nne ISMAEL KASOOHA\nENTEEKATEEKA z'okuziika Owobushobozi Bisaka ziri mu ggiya. Omulambo gwe okuva e Nairobi gwaleeteddwa mu nnyonyi nnamunkanga y'amagye ga UPDF okutuuka mu lubiri lwe mu Hoima.\nBisaka tabadde munnaddiini waabulijjo. Abadde mugagga ddala ng'alina n'abakyala bana b'azaddemu n'abaana 10.\nBisaka we yafiiridde ng'ebyobugagga bye bingi tebimanyiddwa wabula ng'alina ebyapa by'ettaka 1,230. Ebyapa bino kwe kubadde kutudde ebizimbe ebya bizinensi, embiri n'ebizimbe by'amasinzizo g'enzikirizaye eya Unity of faith Movement.\nAmasinzizo ga Bisaka ge baatuuma Itambiro, gali mu mawanga okuli Uganda, Rwanda, Tanzania ne Burundi nga buli ggwanga essinzizo litudde ku ttaka n'ekyapa ekiri mu mannya ga Bisaka. Amasinzizo 1,000 gali mu Uganda era ebyo by'ebyapa 1,000. Alina ebizimbe bya bizinensi mu Bunyoro naddala mu tawuni e Kagadi ng'ekimu kibalirirwamu obuwumbi 10.\nYALESE ALAAMYE KUMUKAZA\nBisaka yalese alaamye omulambo gwe bagukaze buli mugoberezi anaagenda ng'okusaba agulabeko ng'ekijjukizo. Kyokka wabaddewo okutya engeri gye banaakaza omulambo gw'omuntu eyafudde corona. Kyabadde tekinnakkaanyizibwako oba abeebyobulamu bannakkiriza okukaza omulambo guno yadde mu Gavumenti mulimu amaloboozi agakkaanya n'okugukaza okusinziira ku bali mu nteekateeka y'okuziika/okutereka omulambo guno.\nAbawagira eky'okukaza omulambo gwa Owobushobozi bagamba nti yadde mukama waabwe anaaba awummudde, abaagala emikisa, okubagobako endwadde n'ebyoko0la, baakufukamira nga wansi w'endabirwamu omuli omulambo gwe basabe bye baagala era abagoberezi baabamatizza nti, buli kye baanasaba kijja kutuukirira.\nAbakulira enzikiriza ya Unity of Faith Movement baategeezezza nti, omulambo gwa Bisaka bagenda kugukaza bagutereke mu kifo abagoberezi we basobola okugulabira. Baagambye nti, tagenda kuziikibwa ng'abantu abalala era akulira eby'amawulire Omukwenda Turyamureeba yagambye nti kino baakikoze okusigaza ebyafaayo ku mutandisi w'enzikiriza yaabwe.\nOmulambo gwa Bisaka gwakomezeddwaawo mu ggwanga eggulo okuva e Nairobi mu Kenya mu ddwaaliro lya Agha Khan gye yafiiridde nga January 14, 2020. Bisaka kigambibwa nti, yatwalibwa ne bakyala be bana e Kenya oluvannyuma lw'okusooka okujjanjabirwa e Nakasero obulwadde ne bugaana. Kigambibwa nti, yafudde Corona.\nOkuva ku kisaawe e Ntebe we gwatuukidde, gwateekeddwa mu nnyonyi y'amagye ne gutwalibwa e Kapyemi abakulira enzikiriza n'aba ffamire gye baabadde bagulindidde.\nGAVUMENTI Y'EGENDA OKUKOLA KU BY'OKUZIIKA\nOluvannyuma lw'abakulira enzikiriza ya Bisaka ne ffamire okufulumya ekiwandiiko ekyateekeddwaako emikono ogwa Mukwenda Mitooro mutabani wa Bisaka ne Mukwenda Mugisa akulira akakiiko akawabuzi nga bakakasa okufa kwa mukama waabwe ku Lwomukaaga, enteekateeka z'okuziika zaayongeddwamu amaanyi.\nKatikkiro wa Uganda Dr. Ruhakana Rugunda, yafulumizza ekiwandiiko n'ategeeza nti, baatudde mu lukiiko n'aba ffamire ya Bisaka n'abamu ku bakulembeze b'enzikiriza ye ku Lwokutaano nga January 22 ne bakkiriziganya nti, aterekebwe nga January 31.\nKino, kitegeeza nti, Bisaka wa kumala ku nsi nga tannakazibwa kuterekebwa ennaku 17.\nRugunda yagambye nti, Pulezidenti Museveni yabadde ategedde ku mawulire g'okufa kwa Bisaka era akungubagira wamu n'aba ffamire n'agamba nti, Gavumenti yasazeewo okukola ku nteekateeka z'okutereka omulambo gwa Bisaka.\nWabula, okutuuka ku kigenda okukolebwa ku mulambo, ensonda zigamba waabaddewo okusika omuguwa wakati w'aba ffamire, ab'enzikiriza n'abakungu ba Gavumenti abaabadde bagamba nti, tebayinza kukkiriza mulambo gwa muntu afudde bulwadde bwa corona kuterekebwa nga buli ayagadde asobola okumulabako.\nMu bbaluwa ya Katikkiro, yagambye nti, Pulezidenti Museveni yasabye abagoberezi n'aba ffamire okwerinda obulwadde bwa corona nga basiibula omuntu waabwe ate n'abakuutira okubeera abagumu.\nEnsonda mu nzikiriza ya Owobusobozi e Kapyemi Muhorro mu disitulikiti y'e Kagadi zaategeezezza nti, Bisaka abadde muwagizi wa Museveni lukulwe era yakoze kinene nnyo okukunga abagoberezi be okuwagira Museveni mu kalulu akaakaggwa.\n"Lwakuba waliwo obulwadde bwa corona, naye Pulezidenti yandibadde abeerawo ne mu kuziika mukwano gwe, babadde ba mukwano ffa nfe era yakoze kinene nnyo mu buwanguzi bwe." Ensonda e Kapyemi bwe zaategeezezza. Zagasseeko nti, gavumenti okusalawo okukola ku by'okumusiibula byonna, y'engeri yokka gye yabadde asobola okusiimibwa.\nBisaka wadde abadde yeeyita ‘katonda' abadde akimanyi nti olunaku lulikya n'ava mu bulamu bw'ensi.\nMu kitabo kye ‘The Book of God of the Age of Oneness' yategeeza nti, abantu abaatandika enzikiriza endala zonna mu nsi baafa dda naye ezikiriza ne zisigala nga zikyagenda mu maaso era n'eyiye bw'alivaawo, ejja kusigalawo.\nOmu ku baddukanya enzikiriza yagambye nti, Bisaka yalese akoze enteekateeka etwala enzikiriza mu maaso. Yagambye nti, baalonze Omukwenda Arinaitwe okutwala enzikiriza mu maaso ate buli Itambiro okwetooloola eggwanga n'ebweru wa Uganda, waliyo Omukwenda alikulira era abagenda okusigala nga batwala enzikiriza mu maaso.\nOBUWEEREZA YABUTANDIKIRA MU KLEZIA\nOwobushobozi Bisaka yasookera mu Klezia nga tannatandika nzikiriza ya Unity of Faith Movement.\nAbamumanyi bagamba nti, kitaawe azaala jjajjaawe, Petero Muhiigi omu ku basooka okuyingira eddiini nga yaakaleetebwa mu Uganda. Muhiigi ye yazaala Alifonsio Wenkere jjajja wa Bisaka.\nKitaawe ye yali Petero Byombi. Byombi, yali musomesa wa ddiini mu Klezia okumala emyaka 58.\nBisaka yazaalibwa June 11, 1930 ku kyalo Kitoma Kiboizi mu kigo ky'e Bujuni kitaawe gye yali yasindikibwa ng'omusomesa w'eddiini.\nBwe yali aweza emyaka nga munaana, kigambibwa nti, yasindikibwa ewa jjajjaawe Wenkere. Wenkere naye yali musomesa wa diini era omu ku baatandika ekigo ky'e Bujuni. Wenkere yali yawasa Martha Nyakake omu ku baalaba ng'abajulizi bakwatibwa mu kiseera kye yamala mu Lubiri e Mmengo gye baali baamusibira.\nBisaka ku myaka emito, yakula asomesebwa obulungi bwa Katonda n'enzikiriza y'Obukatoliki kuno kwe yagatta n'okulunda ente za jjajjaawe. Oluvannyuma yatwalibwa mu ssomero lya Mugalike era eno, yayagala nnyo okubeera ffaaza olw'engeri bajjajja be gye baamusomesa eddiini wabula ne kitasoboka era yavaayo mu 1944 ng'afuuse musomesa.\nOmwoyo gw'okuwereza Klezia tegwamuggwaamu wadde teyasobola kufuuka ffaaza, yonna gye yasindikibwa okusomesa, yagattangako omulimu gw'okuyimbisa mu kkwaaya za Klezia era omulimu guno yagukola okumala emyaka 35.\nEmirimu gya Klezia emirala gye yakola kuliko ogw'obuwandiisi bw'ekigo, ogw'omuwabuzi w'eggye lya Bikira Maria ate oluvannyuma yalondebwa ku bwassentebe bw'olukiiko oluddukkanya ekigo ky'e Muhoro.\nMu 1966, Bisaka yatandika okuyiiya ennyimba n'okuwandiika ebitabo era mu 1975, yayiiya oluyimba ‘Kaikiriza Ruhanga Murungi' olutegeeza nti, Nzikiriza Katonda Mulungi olwakyusa obulamu bwe.\nKigambibwa nti, buli lwe lwayimbibwa nga, yafunanga amaanyi ag'enjawulo n'eddoboozi erimugamba nti, ‘Ojja kuwonya abantu n'omukono gwo' era nga February 22, 1980, kigambibwa nti, yakola ekyamagero ekisooka bwe yakwata ku muntu eyali amanyiddwa nga Mitooro n'awona.\nEbbanga eryaddirira, kigambibwa nti, Bisaka yagenda yeeyongera amaanyi n'okuwonya abantu n'atuuka n'okugoba abasezi n'abalogo abaali baazingako disitulikiti y'e Kagadi nga baazingamya n'enkulakulana.\nJohn Mzee omutuuze ku kyalo Kenga mu Kagadi yagambye nti, Bisaka yawonya abantu ab'emitima emibi n'akubiriza n'abagoberezi be okukola ennyo.\nOmuduumizi w'amagye yeetondedde abaamawulire\nNabagereka avumiridde abafumbiza abaana abato\nEMBAGA YA KABAKA: Yamalawo obukadde 1,500 mu 1999\nAmazaalibwa ga Kabaka; Mengo awuuma